title: 2011/766/ΕΕ: Σύσταση της Επιτροπής, της 22ας Νοεμβρίου 2011 , περί της διαδικασίας αναγνώρισης των εκπαιδευτικών κέντρων και των εξεταστών των μηχανοδηγών σύμφωνα με την οδηγία 2007/59/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               29.11.2011

               EL

               Επίσημη Εφημερίδα της Ευρωπαϊκής Ένωσης

               L 314/41

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 22ας Νοεμβρίου 2011
   περί της διαδικασίας αναγνώρισης των εκπαιδευτικών κέντρων και των εξεταστών των μηχανοδηγών σύμφωνα με την οδηγία 2007/59/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2011/766/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Για να επιτευχθεί κατάλληλο και συγκρίσιμο επίπεδο ποιότητας της εκπαίδευσης και των εξετάσεων των μηχανοδηγών και των υποψηφίων μηχανοδηγών τρένων με στόχο την πιστοποίηση τους σε όλα τα κράτη μέλη, συνιστάται η χρήση κοινών προϋποθέσεων και διαδικασιών σε επίπεδο Ένωσης όσον αφορά τόσο τις διαδικασίες αναγνώρισης των εκπαιδευτικών κέντρων και των εξεταστών μηχανοδηγών και υποψηφίων μηχανοδηγών τρένων, όσο και τις ποιοτικές απαιτήσεις που πρέπει να πληρούνται για την εξέταση.

               (2)

               Η εκπαίδευση και οι εξετάσεις θα πρέπει να γίνονται με κατάλληλο τρόπο και εύλογο και συγκρίσιμο επίπεδο ποιότητας σε όλα τα κράτη μέλη, ώστε να καταστεί δυνατή η αμοιβαία αποδοχή των εξετάσεων.

               (3)

               Στη δήλωση αναγνώρισης θα πρέπει να αναφέρονται οι τομείς ικανοτήτων για τους οποίους είναι αναγνωρισμένο να παρέχει μαθήματα το εκπαιδευτικό κέντρο και οι τομείς στους οποίους είναι αναγνωρισμένος ο εξεταστής να εξετάζει τους μηχανοδηγούς τρένων. Εντός των ορίων των τομέων ικανοτήτων που προσδιορίζονται στη δήλωση αναγνώρισης θα πρέπει να αδειοδοτείται το αναγνωρισμένο εκπαιδευτικό κέντρο για να εκτελεί εκπαιδευτικά προγράμματα και ο αναγνωρισμένος εξεταστής για να διενεργεί εξετάσεις σε ολόκληρη την Ένωση.

               (4)

               Όσον αφορά τη γενική γλωσσομάθεια των μηχανοδηγών, η αρμόδια αρχή ενδέχεται να μην διαθέτει την ειδική πείρα και την επάρκεια που απαιτούνται για την αναγνώριση των εκπαιδευτικών κέντρων και των εξεταστών όσον αφορά τη γενική γλωσσομάθεια των μηχανοδηγών. Στην περίπτωση αυτή, επιτρέπεται στα κράτη μέλη να αποδέχονται τα πιστοποιητικά γλωσσομάθειας που εκδίδονται από τα εκπαιδευτικά κέντρα σύμφωνα με το «Ευρωπαϊκό Πλαίσιο για τη Γλωσσομάθεια», που καθορίστηκε από το Συμβούλιο της Ευρώπης.

               (5)

               Σε ορισμένα κράτη μέλη έχουν ήδη συσταθεί ή θα συσταθούν εξεταστικά κέντρα για τη διοργάνωση εξετάσεων μηχανοδηγών. Στην περίπτωση αυτή, επιτρέπεται στο κράτος μέλος να αναθέτει στο εξεταστικό κέντρο την αρμοδιότητα αναγνώρισης των εξεταστών υπό τις ιδιαίτερες εθνικές συνθήκες,

         ΔΙΑΤΥΠΩΣΕ ΤΗΝ ΠΑΡΟΥΣΑ ΣΥΣΤΑΣΗ:

      Αντικείμενο

               1.

               Η παρούσα σύσταση καθορίζει τις συνιστώμενες πρακτικές και διαδικασίες για την αναγνώριση των εκπαιδευτικών κέντρων που παρέχουν επαγγελματική κατάρτιση σε μηχανοδηγούς και υποψήφιους μηχανοδηγούς τρένων και για την αναγνώριση των εξεταστών των μηχανοδηγών και των υποψηφίων μηχανοδηγών τρένων σύμφωνα με την οδηγία 2007/59/ΕΚ του Ευρωπαϊκού Κοινοβουλίου και του Συμβουλίου (1).

      Αίτηση για την αναγνώριση εκπαιδευτικού κέντρου

               2.

               Για την αναγνώριση, την ανανέωση ή την τροποποίηση της αναγνώρισης εκπαιδευτικού κέντρου, το εκπαιδευτικό κέντρο θα πρέπει να υποβάλει γραπτή αίτηση στην αρμόδια αρχή του κράτους μέλους στο οποίο έχει ή προτίθεται να έχει τον κύριο τόπο δραστηριότητάς του, πλην της περίπτωσης που αναφέρεται στο σημείο 6.

               3.

               Όταν εκπαιδευτικό κέντρο αποτελείται από περισσότερες της μιας νομικές οντότητες, κάθε νομική οντότητα θα πρέπει να υποβάλει χωριστή αίτηση αναγνώρισης.

               4.

               Οι αιτήσεις θα πρέπει να περιλαμβάνουν τα έγγραφα που αποδεικνύουν την εκπλήρωση των απαιτήσεων που ορίζονται στην οδηγία 2007/59/ΕΚ και στην απόφαση 765/2011/ΕΕ της Επιτροπής (2).

               5.

               Στις αιτήσεις θα πρέπει να προσδιορίζονται τα εκπαιδευτικά καθήκοντα για τα οποία ο αιτών υποβάλλει αίτηση αναγνώρισης. Η αίτηση είναι δυνατόν να αφορά τα εκπαιδευτικά καθήκοντα που υπάγονται σε έναν ή περισσότερους τομείς ικανοτήτων. Οι τομείς ικανοτήτων θα πρέπει να αναφέρονται στην αίτηση με την ακόλουθη διάρθρωση:

                           α)

                           γενικές επαγγελματικές γνώσεις σύμφωνα με το παράρτημα IV της οδηγίας 2007/59/ΕΚ·

                           β)

                           επαγγελματικές γνώσεις που αφορούν το τροχαίο υλικό, σύμφωνα με το παράρτημα V της οδηγίας 2007/59/ΕΚ·

                           γ)

                           επαγγελματικές γνώσεις σχετικά με τις υποδομές, σύμφωνα με το παράρτημα VI της οδηγίας 2007/59/ΕΚ·

                           δ)

                           γλωσσικές γνώσεις σύμφωνα με το παράρτημα VI της οδηγίας 2007/59/ΕΚ (γενικές γλωσσικές γνώσεις ή/και ειδικές γνώσεις επικοινωνίας και ορολογίας που αφορούν τη λειτουργία των σιδηροδρόμων και τις διαδικασίες ασφάλειας).

               6.

               Εκπαιδευτικό κέντρο το οποίο έχει τον κύριο τόπο δραστηριοτήτων του σε κράτος μέλος διαφορετικό από το κράτος μέλος στο οποίο βρίσκεται η υποδομή, είναι δυνατόν να αναγνωρίζεται από την αρμόδια αρχή του κράτους μέλους στο οποίο βρίσκεται η υποδομή.

               7.

               Όταν ο αιτών την αναγνώριση εκπαιδευτικών καθηκόντων που αφορούν τη γνώση υποδομής έχει ήδη αναγνωρισθεί σύμφωνα με την παρούσα σύσταση και την απόφαση 765/2011/ΕΕ από αρμόδια αρχή κράτους μέλους, οι αρμόδιες αρχές των λοιπών κρατών μελών θα πρέπει να περιορίζουν την αξιολόγησή τους στις απαιτήσεις που ισχύουν ειδικά για την εκπαίδευση σχετικά με την εν λόγω υποδομή και θα πρέπει να μην αξιολογούν πτυχές που έχουν ήδη αξιολογηθεί στο πλαίσιο της προηγούμενης αναγνώρισης.

      Έκδοση δήλωσης αναγνώρισης εκπαιδευτικού κέντρου

               8.

               Η αρμόδια αρχή θα πρέπει να εκδίδει δήλωση αναγνώρισης το αργότερο εντός δύο μηνών από την παραλαβή όλων των αναγκαίων εγγράφων.

               9.

               Η αρμόδια αρχή θα πρέπει να λαμβάνει την απόφασή της σχετικά με την αίτηση βασιζόμενη στην ικανότητα του αιτούντος να αποδεικνύει πώς εξασφαλίζονται ανεξαρτησία, επάρκεια και αμεροληψία.

               10.

               Η δήλωση αναγνώρισης θα πρέπει να περιλαμβάνει τις ακόλουθες πληροφορίες:

                           α)

                           την ονομασία και τη διεύθυνση της αρμόδιας αρχής·

                           β)

                           την ονομασία και τη διεύθυνση του εκπαιδευτικού κέντρου·

                           γ)

                           τα καθήκοντα εκπαίδευσης για τα οποία το εκπαιδευτικό κέντρο δικαιούται να παρέχει μαθήματα σύμφωνα με το σημείο 5·

                           δ)

                           τον αριθμό ταυτοποίησης του εκπαιδευτικού κέντρου, που παρέχεται σύμφωνα με το σημείο 15·

                           ε)

                           την ημερομηνία λήξης της δήλωσης αναγνώρισης.

      Διάρκεια ισχύος, τροποποίηση, ανανέωση της δήλωσης αναγνώρισης εκπαιδευτικού κέντρου

               11.

               Η δήλωση αναγνώρισης εκπαιδευτικού κέντρου θα πρέπει να ισχύει για πέντε έτη. Σε αιτιολογημένες περιπτώσεις, η αρμόδια αρχή δύναται να συντομεύει τη διάρκεια ισχύος του συνόλου ή μέρους των εκπαιδευτικών καθηκόντων που προσδιορίζονται στη δήλωση αναγνώρισης.

               12.

               Εκπαιδευτικό κέντρο το οποίο κατέχει ισχύουσα δήλωση αναγνώρισης δύναται ανά πάσα στιγμή να αιτηθεί να επεκταθεί το πεδίο εκπαιδευτικών καθηκόντων του. Θα πρέπει να εκδίδεται τροποποιημένη δήλωση αναγνώρισης με βάση τα κατάλληλα συμπληρωματικά έγγραφα που παρέχει ο αιτών. Στην περίπτωση αυτή, θα πρέπει να παραμένει αμετάβλητη η ημερομηνία λήξης της τροποποιημένης δήλωσης αναγνώρισης.

               13.

               Όταν δεν πληρούνται πλέον οι απαιτήσεις για ένα ή περισσότερα εκπαιδευτικά καθήκοντα που καθορίζονται στη δήλωση αναγνώρισης, το αναγνωρισμένο εκπαιδευτικό κέντρο θα πρέπει να παύσει αμέσως να παρέχει την εκπαίδευση που αφορά τα εν λόγω καθήκοντα και να ενημερώσει εγγράφως την αρμόδια αρχή που εξέδωσε τη δήλωση αναγνώρισης. Η αρμόδια αρχή θα πρέπει να αξιολογήσει τις πληροφορίες και να εκδώσει τροποποιημένη δήλωση αναγνώρισης. Στην περίπτωση αυτή θα πρέπει να παραμένει αμετάβλητη η ημερομηνία λήξης της δήλωσης αναγνώρισης.

               14.

               Η δήλωση αναγνώρισης θα πρέπει να ανανεώνεται κατόπιν αιτήσεως του εκπαιδευτικού κέντρου και να εκδίδεται υπό τις ίδιες προϋποθέσεις που ισχύουν για την αρχική δήλωση αναγνώρισης. Η αρμόδια αρχή δύναται να θεσπίζει απλουστευμένη διαδικασία όταν παραμένουν αμετάβλητες οι προϋποθέσεις αναγνώρισης. Θα πρέπει να υποβάλλονται οι καταγραφές των δραστηριοτήτων εκπαίδευσης που εκτελέστηκαν κατά τα δύο παρελθόντα έτη. Σε περίπτωση που η παρελθούσα περίοδος ισχύος έχει συντομευθεί σε λιγότερο από δύο έτη, σύμφωνα με το σημείο 11, θα πρέπει να υποβληθούν οι καταγραφές ολόκληρης της περιόδου.

      Μητρώο εκπαιδευτικών κέντρων

               15.

               Στο μητρώο που αναφέρεται στο άρθρο 20 παράγραφος 3 της οδηγίας 2007/59/ΕΚ, κάθε αναγνωρισμένο εκπαιδευτικό κέντρο θα πρέπει να αναγνωρίζεται με μοναδικό αριθμό ταυτοποίησης. Ο αριθμός ταυτοποίησης θα πρέπει να βασίζεται σε εθνικές διατάξεις, αλλά θα πρέπει να περιλαμβάνει τη συντομογραφία της ονομασίας του κράτους μέλους το οποίο έχει χορηγήσει την αναγνώριση στο εκπαιδευτικό κέντρο.

               16.

               Το μητρώο θα πρέπει να περιλαμβάνει τουλάχιστον τις ακόλουθες πληροφορίες:

                           α)

                           την ονομασία και τη διεύθυνση του αναγνωρισμένου εκπαιδευτικού κέντρου·

                           β)

                           τα καθήκοντα εκπαίδευσης για τα οποία το εκπαιδευτικό κέντρο έχει αναγνωριστεί να παρέχει μαθήματα κατάρτισης, με αναφορά των σχετικών παραρτημάτων της οδηγίας 2007/59/ΕΚ·

                           γ)

                           τον αριθμό ταυτοποίησης·

                           δ)

                           την ημερομηνία λήξης της δήλωσης αναγνώρισης·

                           ε)

                           τα στοιχεία επικοινωνίας.

               17.

               Προκειμένου να τηρείται ενήμερο το μητρώο, τα αναγνωρισμένα εκπαιδευτικά κέντρα θα πρέπει να ενημερώνουν την αρμόδια αρχή που έχει εκδώσει τη δήλωση αναγνώρισης για κάθε αλλαγή των δεδομένων που δημοσιεύονται στο μητρώο. Με εθνικές διατάξεις είναι δυνατόν να απαιτείται να καταχωρίζονται στο μητρώο πρόσθετα δεδομένα και πληροφορίες σχετικά με αλλαγές αυτών των δεδομένων.

      Αναστολή και ανάκληση της αναγνώρισης

               18.

               Όταν στο πλαίσιο της άσκησης δραστηριοτήτων αξιολόγησης ή εποπτείας από την αρμόδια αρχή το κράτος μέλος, σύμφωνα με τα άρθρα 26, 27 ή 29 της οδηγίας 2007/59/ΕΚ, προκύψουν αποδεικτικά στοιχεία ότι εκπαιδευτικό κέντρο δεν πληροί τις απαιτήσεις για αναγνώριση, η αρμόδια αρχή θα πρέπει να ανακαλέσει ή να αναστείλει τη σχετική δήλωση αναγνώρισης.

               19.

               Εάν αρμόδια αρχή διαπιστώσει ότι εκπαιδευτικό κέντρο αναγνωρισμένο από την αρμόδια αρχή άλλου κράτους μέλους δεν πληροί τις υποχρεώσεις της οδηγίας 2007/59/ΕΚ και της απόφασης 765/2011/ΕΕ, θα πρέπει να ενημερώσει την αρμόδια αρχή του άλλου κράτους μέλους που έχει εκδώσει τη δήλωση αναγνώρισης. Η αρμόδια αρχή που εξέδωσε τη δήλωση αναγνώρισης θα πρέπει να ελέγξει τις εν λόγω πληροφορίες εντός τεσσάρων εβδομάδων και να ενημερώσει σχετικά την αιτούσα αρμόδια αρχή για τα αποτελέσματα των ελέγχων και των αποφάσεών της.

               20.

               Όταν η αρμόδια αρχή διαπιστώσει ότι το εκπαιδευτικό κέντρο δεν πληροί πλέον τις απαιτήσεις για αναγνώριση, η αρμόδια αρχή θα πρέπει να ανακαλέσει ή να αναστείλει τη δήλωση αναγνώρισης.

      Διαδικασία προσφυγής

               21.

               Η αρμόδια αρχή θα πρέπει αμέσως και εγγράφως να κοινοποιεί στο εκπαιδευτικό κέντρο τους λόγους για τις αποφάσεις της.

               22.

               Σε περίπτωση αναστολής ή ανάκλησης, η αρμόδια αρχή θα πρέπει να ενημερώνει με σαφήνεια το εκπαιδευτικό κέντρο όσον αφορά τις απαιτήσεις που δεν πληρούνται πλέον. Η αρμόδια αρχή δύναται, προτού αρχίσει να ισχύει η αναστολή ή η ανάκληση, να προβλέπει προθεσμία προειδοποίησης εντός της οποίας το εκπαιδευτικό κέντρο να μπορέσει να προσαρμόσει τις πρακτικές του προκειμένου να τηρεί τις απαιτήσεις για την αναγνώριση. Η αρμόδια αρχή θα πρέπει να ενημερώνει το εκπαιδευτικό κέντρο σχετικά με την προβλεπόμενη διαδικασία προσφυγής που παρέχει τη δυνατότητα στο ενδιαφερόμενο εκπαιδευτικό κέντρο να ζητεί επανεξέταση της απόφασης.

               23.

               Η αρμόδια αρχή θα πρέπει να εξασφαλίζει ότι έχει προβλεφθεί η διοικητική διαδικασία προσφυγής που παρέχει τη δυνατότητα στο ενδιαφερόμενο εκπαιδευτικό κέντρο να ζητεί επανεξέταση επίμαχων αποφάσεων.

      Εκπαιδευτικά κέντρα που παρέχουν γλωσσική εκπαίδευση

               24.

               Όσον αφορά την εκπαίδευση για την απόκτηση γενικής γλωσσομάθειας, κάθε κράτος μέλος δύναται να αναγνωρίζει αιτούντα ως εκπαιδευτικό κέντρο με βάση πιστοποιητικό που επιβεβαιώνει την επάρκεια του αιτούντος να παρέχει γενική γλωσσική εκπαίδευση. Η εν λόγω επάρκεια θα πρέπει να πληροί τις αρχές και τη μεθοδολογία του «Ευρωπαϊκού Πλαισίου για τη Γλωσσομάθεια» που καθορίστηκε από το Συμβούλιο της Ευρώπης (3). Τα κράτη μέλη δύνανται να θεσπίζουν συμπληρωματικές διατάξεις για να εξειδικεύουν τη χρήση της εν λόγω δυνατότητας, λαμβάνοντας υπόψη τις εθνικές πρακτικές όσον αφορά την πιστοποίηση όλων των κέντρων γλωσσικής εκπαίδευσης.

               25.

               Όσον αφορά την εκπαίδευση σε ειδικά θέματα επικοινωνίας και ορολογίας που αφορούν τη λειτουργία των σιδηροδρόμων και των διαδικασιών ασφαλείας, θα πρέπει να απαιτείται αναγνώριση σύμφωνα με τις διατάξεις της παρούσας σύστασης. Κάθε αίτηση για αναγνώριση εκπαιδευτικού κέντρου που παρέχει εκπαίδευση σε ειδικά θέματα επικοινωνίας και ορολογίας που αφορούν τη λειτουργία των σιδηροδρόμων και των διαδικασιών ασφαλείας θα πρέπει να υποβάλλεται στην αρμόδια αρχή του κράτους μέλους όπου βρίσκεται η υποδομή την οποία αφορά η επικοινωνία και η ορολογία.

      Αίτηση για την αναγνώριση εξεταστή

               26.

               Ο αιτών αναγνώριση ως εξεταστής θα πρέπει να υποβάλει εγγράφως αίτηση στην αρμόδια αρχή του οικείου κράτους μέλους.

               27.

               Όταν αίτηση αφορά την αναγνώριση ως εξεταστή γνώσεων της υποδομής, συμπεριλαμβανομένων των γνώσεων της διαδρομής και των κανόνων λειτουργίας, υπεύθυνη για την αναγνώριση είναι η αρμόδια αρχή του κράτους μέλους στο οποίο βρίσκεται η υποδομή.

               28.

               Είναι δυνατή η υποβολή αίτησης εξ ονόματος του αιτούντος από τον εργοδότη του.

               29.

               Οι αιτήσεις θα πρέπει να περιλαμβάνουν τα έγγραφα που αποδεικνύουν ότι πληρούνται οι απαιτήσεις που ορίζονται στην οδηγία 2007/59/ΕΚ και στην απόφαση 765/2011/ΕΕ.

               30.

               Στις αιτήσεις θα πρέπει να προσδιορίζονται ο τομέας ή οι τομείς ικανοτήτων για τους οποίους ο αιτών υποβάλλει αίτηση αναγνώρισης. Η αίτηση είναι δυνατόν να αφορά έναν ή περισσότερους τομείς ικανοτήτων. Οι τομείς ικανοτήτων θα πρέπει να αναφέρονται στην αίτηση με την ακόλουθη διάρθρωση:

                           α)

                           γενικές επαγγελματικές γνώσεις σύμφωνα με το παράρτημα IV της οδηγίας 2007/59/ΕΚ·

                           β)

                           επαγγελματικές γνώσεις που αφορούν το τροχαίο υλικό, σύμφωνα με το παράρτημα V της οδηγίας 2007/59/ΕΚ·

                           γ)

                           επαγγελματικές γνώσεις σχετικά με τις υποδομές, σύμφωνα με το παράρτημα VI της οδηγίας 2007/59/ΕΚ·

                           δ)

                           γλωσσικές γνώσεις σύμφωνα με το παράρτημα VI της οδηγίας 2007/59/ΕΚ (γενικές γλωσσικές γνώσεις ή/και ειδικές γνώσεις επικοινωνίας και ορολογίας που αφορούν τη λειτουργία των σιδηροδρόμων και τις διαδικασίες ασφάλειας).

      Έκδοση δήλωσης αναγνώρισης εξεταστή

               31.

               Η αρμόδια αρχή θα πρέπει να αξιολογεί όλα τα έγγραφα που υπέβαλε ο αιτών. Όταν πληρούνται όλες οι προϋποθέσεις, θα πρέπει να εκδίδει δήλωση αναγνώρισης, το συντομότερο δυνατό και το αργότερο εντός δύο μηνών από την παραλαβή όλων των αναγκαίων εγγράφων.

               32.

               Η δήλωση αναγνώρισης θα πρέπει να περιλαμβάνει τις ακόλουθες πληροφορίες:

                           α)

                           την ονομασία και τη διεύθυνση της αρμόδιας αρχής·

                           β)

                           το όνομα ή τα ονόματα, τη διεύθυνση και την ημερομηνία γέννησης του αιτούντος· ο τόπος γέννησης του αιτούντα επιτρέπεται να περιλαμβάνεται προαιρετικά στη δήλωση αναγνώρισης·

                           γ)

                           τον τομέα ή τους τομείς ικανοτήτων στους οποίους ο εξεταστής δικαιούται να διενεργεί εξετάσεις·

                           δ)

                           τις γλώσσες στις οποίες ο εξεταστής αναγνωρίζεται για να διενεργεί εξετάσεις·

                           ε)

                           τον αριθμό ταυτοποίησης του εξεταστή, που παρέχεται σύμφωνα με το σημείο 10 στοιχείο δ)·

                           στ)

                           την ημερομηνία λήξης της δήλωσης αναγνώρισης.

      Διάρκεια ισχύος, τροποποίηση, ανανέωση της δήλωσης αναγνώρισης εξεταστή

               33.

               Η δήλωση αναγνώρισης εξεταστή θα πρέπει να ισχύει για πέντε έτη. Σε αιτιολογημένες περιπτώσεις, η αρμόδια αρχή δύναται να συντομεύει τη διάρκεια ισχύος του συνόλου ή μέρους των τομέων ικανοτήτων που προσδιορίζονται στη δήλωση αναγνώρισης.

               34.

               Ο κάτοχος ισχύουσας δήλωσης αναγνώρισης δύναται ανά πάσα στιγμή να αιτηθεί τροποποίησή της με την προσθήκη τομέα ή τομέων ικανοτήτων. Θα πρέπει να εκδίδεται τροποποιημένη δήλωση αναγνώρισης με βάση τα κατάλληλα συμπληρωματικά έγγραφα που παρέχει ο αιτών. Στην περίπτωση αυτή θα πρέπει να παραμένει αμετάβλητη η ημερομηνία λήξης της τροποποιημένης δήλωση αναγνώρισης.

               35.

               Σε περίπτωση που οι εξελίξεις καθιστούν αναγκαία τροποποίηση της δήλωσης αναγνώρισης, επειδή δεν πληρούνται πλέον οι απαιτήσεις για έναν ή περισσότερους τομείς ικανοτήτων που καθορίζονται σε αυτήν, ο εξεταστής θα πρέπει να παύσει αμέσως να διενεργεί εξετάσεις στους εν λόγω τομείς και να ενημερώσει εγγράφως την αρμόδια αρχή. Η αρμόδια αρχή θα πρέπει να αξιολογήσει τις πληροφορίες και να εκδώσει τροποποιημένη δήλωση αναγνώρισης. Θα πρέπει να παραμένει αμετάβλητη η ημερομηνία λήξης της τροποποιημένης δήλωσης αναγνώρισης.

               36.

               Η δήλωση αναγνώρισης θα πρέπει να ανανεώνεται κατόπιν αιτήσεως του εξεταστή και να εκδίδεται υπό τις ίδιες προϋποθέσεις που ισχύουν για την αρχική δήλωση αναγνώρισης. Η αρμόδια αρχή δύναται να θεσπίζει απλουστευμένη διαδικασία όταν παραμένουν αμετάβλητες οι προϋποθέσεις της προγενέστερης αναγνώρισης. Σε κάθε περίπτωση, οι εξεταστές που αιτούνται ανανέωση θα πρέπει να υποβάλλουν καταγραφές των ικανοτήτων που απέκτησαν κατά τη διάρκεια της παρελθούσας περιόδου ισχύος και των εξεταστικών δραστηριοτήτων τους κατά τα δύο παρελθόντα έτη. Σε περίπτωση που η παρελθούσα περίοδος ισχύος έχει συντομευθεί σε λιγότερο από δύο έτη, σύμφωνα με το σημείο 33, θα πρέπει να υποβληθούν, αντιστοίχως, οι καταγραφές ολόκληρης της περιόδου.

      Μητρώο εξεταστών

               37.

               Στο μητρώο που αναφέρεται στο άρθρο 20 παράγραφος 3 της οδηγίας 2007/59/ΕΚ, κάθε εξεταστής θα πρέπει να αναγνωρίζεται με μοναδικό αριθμό ταυτοποίησης. Ο αριθμός ταυτοποίησης θα πρέπει να βασίζεται σε εθνικές διατάξεις, αλλά θα πρέπει να περιλαμβάνει τη συντομογραφία της ονομασίας του κράτους μέλους το οποίο έχει χορηγήσει την αναγνώριση στον εξεταστή.

               38.

               Το μητρώο θα πρέπει να περιλαμβάνει τουλάχιστον τις ακόλουθες πληροφορίες:

                           α)

                           το όνομα και τη διεύθυνση του αναγνωρισμένου εξεταστή·

                           β)

                           τον τομέα ή τους τομείς ικανοτήτων για τους οποίους ο εξεταστής έχει αναγνωριστεί για να διενεργεί εξετάσεις·

                           γ)

                           τις γλώσσες στις οποίες ο εξεταστής αναγνωρίζεται για να διενεργεί εξετάσεις·

                           δ)

                           τον αριθμό ταυτοποίησης του εξεταστή, που παρέχεται σύμφωνα με το σημείο 37·

                           ε)

                           όταν ο εργοδότης υποβάλλει αίτηση εκ μέρους του εξεταστή σύμφωνα με το σημείο 28, το όνομα και τη διεύθυνση του εργοδότη (ειδάλλως, επιτρέπεται να περιλαμβάνεται προαιρετικά το όνομα και η διεύθυνση του εργοδότη του εξεταστή)·

                           στ)

                           την ημερομηνία λήξης της δήλωσης αναγνώρισης·

                           ζ)

                           τα στοιχεία επικοινωνίας.

               39.

               Προκειμένου να τηρείται ενήμερο το μητρώο, ο αναγνωρισμένος εξεταστής ή ο εργοδότης του θα πρέπει να ενημερώνει την αρμόδια αρχή που έχει εκδώσει τη δήλωση αναγνώρισης για κάθε αλλαγή των δεδομένων που δημοσιεύονται στο μητρώο. Με εθνικές διατάξεις είναι δυνατόν να απαιτείται να καταχωρίζονται στο μητρώο πρόσθετα δεδομένα και πληροφορίες σχετικά με αλλαγές αυτών των δεδομένων.

               40.

               Τα δεδομένα που αναφέρονται στο σημείο 38 στοιχεία α), β) και γ) θα πρέπει να δημοσιοποιούνται. Τα λοιπά δεδομένα που περιλαμβάνονται στο σημείο 38 θα πρέπει να δημοσιοποιούνται σύμφωνα με τις εθνικές διατάξεις περί προστασίας των προσωπικών δεδομένων.

      Αναστολή και ανάκληση της αναγνώρισης

               41.

               Όταν στο πλαίσιο της άσκησης δραστηριοτήτων αξιολόγησης ή εποπτείας από την αρμόδια αρχή, σύμφωνα με τα άρθρα 26, 27 ή 29 της οδηγίας 2007/59/ΕΚ, προκύψουν αποδεικτικά στοιχεία ότι εξεταστής δεν πληροί τις απαιτήσεις για αναγνώριση, η αρμόδια αρχή θα πρέπει να ανακαλέσει ή να αναστείλει τη σχετική δήλωση αναγνώρισης.

               42.

               Εάν αρμόδια αρχή διαπιστώσει ότι εξεταστής αναγνωρισμένος από την αρμόδια αρχή άλλου κράτους μέλους δεν πληροί μία ή περισσότερες απαιτήσεις της οδηγίας 2007/59/ΕΚ και της απόφασης 765/2011, θα πρέπει να ενημερώσει την αρμόδια αρχή του κράτους μέλους που έχει εκδώσει τη δήλωση αναγνώρισης και να της ζητήσει να διενεργήσει τους κατάλληλους ελέγχους.

               43.

               Εάν η αρμόδια αρχή αυτού του δεύτερου κράτους μέλους διαπιστώσει ότι εξεταστής δεν πληροί πλέον τις απαιτήσεις, θα πρέπει να ανακαλέσει ή να αναστείλει τη δήλωση αναγνώρισης, να ενημερώσει αμέσως και εγγράφως τον εξεταστή για τους λόγους της απόφασής της και να κοινοποιήσει την απόφασή της στην αρμόδια αρχή που την ενημέρωσε ότι δεν πληρούνται οι απαιτήσεις.

      Διαδικασία προσφυγής

               44.

               Η αρμόδια αρχή θα πρέπει αμέσως και εγγράφως να κοινοποιεί στον εξεταστή τους λόγους για τις αποφάσεις της.

               45.

               Σε περίπτωση αναστολής ή ανάκλησης, η αρμόδια αρχή θα πρέπει να ενημερώνει με σαφήνεια τον εξεταστή όσον αφορά τις απαιτήσεις που δεν πληρούνται πλέον. Η αρμόδια αρχή δύναται, προτού αρχίσει να ισχύει η αναστολή ή η ανάκληση, να προβλέπει προθεσμία προειδοποίησης εντός της οποίας ο εξεταστής να μπορέσει να προσαρμόσει τις πρακτικές του προκειμένου να τηρεί τις απαιτήσεις για την αναγνώριση.

               46.

               Η αρμόδια αρχή θα πρέπει να εξασφαλίζει ότι έχει προβλεφθεί η διοικητική διαδικασία προσφυγής που παρέχει τη δυνατότητα στους αιτούντες ή εξεταστές να ζητούν επανεξέταση επίμαχων αποφάσεων.

      Εξεταστές που αξιολογούν τη γλωσσική επάρκεια

               47.

               Όσον αφορά την εξέταση της γενικής γλωσσομάθειας και την αναγνώριση αιτούντα ως εξεταστή, κάθε κράτος μέλος δύναται να αναγνωρίζει αιτούντα με βάση πιστοποιητικό που εκδίδεται σύμφωνα με τη συνήθη πρακτική στον κλάδο της γλωσσικής εκπαίδευσης. Το εν λόγω πιστοποιητικό θα πρέπει να επιβεβαιώνει την επάρκεια του αιτούντος να διενεργεί εξετάσεις σύμφωνα με τις αρχές και τη μεθοδολογία του «Ευρωπαϊκού Πλαισίου για τη Γλωσσομάθεια» που καθορίστηκε από το Συμβούλιο της Ευρώπης. Τα κράτη μέλη δύνανται να θεσπίζουν συμπληρωματικές διατάξεις για να εξειδικεύουν τη χρήση της εν λόγω δυνατότητας, λαμβάνοντας υπόψη τις εθνικές πρακτικές όσον αφορά την πιστοποίηση της γλωσσομάθειας των εξεταστών.

               48.

               Όσον αφορά την εξέταση ικανοτήτων σε ειδικά θέματα επικοινωνίας και ορολογίας για τη λειτουργία των σιδηροδρόμων και των διαδικασιών ασφαλείας, θα πρέπει να απαιτείται αναγνώριση σύμφωνα με τις διατάξεις της παρούσας σύστασης. Κάθε αίτηση για αναγνώριση εξεταστή για τον σκοπό της διενέργειας εξετάσεων σε ειδικά θέματα επικοινωνίας και ορολογίας που αφορούν τη λειτουργία των σιδηροδρόμων και των διαδικασιών ασφαλείας θα πρέπει να υποβάλλεται στην αρμόδια αρχή του κράτους μέλους όπου βρίσκεται η υποδομή την οποία αφορά η επικοινωνία και η ορολογία.

      Αναγνώριση εξεταστικών κέντρων

               49.

               Τα κράτη μέλη δύνανται να αποφασίζουν να απαιτούν την αναγνώριση των εξεταστικών κέντρων με βάση γραπτή αίτηση που υποβάλλεται στην αρμόδια αρχή.

               50.

               Η αρμόδια αρχή θα πρέπει να παρέχει δήλωση αναγνώρισης του εξεταστικού κέντρου σύμφωνα με τις εθνικές διατάξεις και διαδικασίες και με βάση τα κριτήρια ανεξαρτησίας, επάρκειας και αμεροληψίας. Για την αναγνώριση των εξεταστικών κέντρων θα πρέπει να εφαρμόζονται τα σημεία 26 έως 48.

               51.

               Η αρμόδια αρχή θα έχει επίσης τη δυνατότητα να αναθέτει στα εν λόγω εξεταστικά κέντρα την αναγνώριση των δικών τους εξεταστών υπό την προϋπόθεση ότι πληρούνται οι απαιτήσεις που καθορίζονται στο σημείο 53.

               52.

               Για τους σκοπούς του σημείου 54, το εξεταστικό κέντρο θα πρέπει να τηρεί επικαιροποιημένο μητρώο όλων των εξεταστών που έχει αναγνωρίσει. Το μητρώο θα πρέπει να παρέχει τις πληροφορίες που αναφέρονται στο σημείο 38.

               53.

               Το εξεταστικό κέντρο θα πρέπει να προβλέπει κατάλληλα μέτρα για τη διαχείριση των εξεταστών του και για να διασφαλίζει ότι οι εξεταστές του έχουν τις ικανότητες που απαιτούνται σύμφωνα με την οδηγία 2007/59/ΕΚ και την απόφαση 765/2011/ΕΕ.

               54.

               Θα πρέπει να επιτρέπεται στους εξεταστές να διενεργούν εξετάσεις μόνο στο πλαίσιο των δραστηριοτήτων του εξεταστικού κέντρου στο οποίο ανήκουν.

               55.

               Οι πληροφορίες σχετικά με αναγνωρισμένο εξεταστικό κέντρο θα πρέπει να είναι προσβάσιμες στο κοινό, στο μητρώο που προβλέπεται στο σημείο 38, χωρίς να παρέχονται πληροφορίες για τους εξεταστές που ανήκουν στο εκάστοτε εξεταστικό κέντρο. Αντί για τον αριθμό ταυτοποίησης που αναφέρεται στο σημείο 37 θα πρέπει να εμφανίζεται η ονομασία του εξεταστικού κέντρου.

               56.

               Η αρμόδια αρχή θα πρέπει αμέσως και εγγράφως να κοινοποιεί στο εξεταστικό κέντρο τους λόγους για τις αποφάσεις της.

               57.

               Σε περίπτωση αναστολής ή ανάκλησης, η αρμόδια αρχή θα πρέπει να ενημερώνει με σαφήνεια το εξεταστικό κέντρο όσον αφορά τις απαιτήσεις που δεν πληρούνται πλέον. Η αρμόδια αρχή δύναται, προτού αρχίσει να ισχύει η αναστολή ή η ανάκληση, να προβλέπει προθεσμία προειδοποίησης εντός της οποίας το εξεταστικό κέντρο να μπορέσει να προσαρμόσει τις πρακτικές του προκειμένου να τηρεί τις απαιτήσεις για την αναγνώριση.

               58.

               Η αρμόδια αρχή θα πρέπει να εξασφαλίζει ότι έχει προβλεφθεί η διοικητική διαδικασία προσφυγής που παρέχει τη δυνατότητα στους αιτούντες ή στα εξεταστικά κέντρα να ζητούν επανεξέταση επίμαχων αποφάσεων.

      Διαφανείς κανόνες αξιολόγησης

               59.

               Οι βασικές αρχές αξιολόγησης και βαθμολόγησης και το είδος των αποτελεσμάτων θα πρέπει να είναι διαθέσιμα πριν από τις εξετάσεις.

               60.

               Θα πρέπει να παρέχεται η δυνατότητα στους μηχανοδηγούς ή τους υποψήφιους μηχανοδηγούς να έχουν πρόσβαση στην αξιολόγηση των αποτελεσμάτων των εξετάσεων και να ζητούν επανεξέταση σε περίπτωση αιτιολογημένης αρνητικής γνώμης σχετικά με τις εξετάσεις στις οποίες συμμετείχαν.

      Ποιοτικοί έλεγχοι και εποπτεία από την αρμόδια αρχή

               61.

               Για την εκπλήρωση των καθηκόντων εποπτείας σύμφωνα με τα άρθρα 26, 27 ή 29 της οδηγίας 2007/59/ΕΚ, η αρμόδια αρχή δύναται να απαιτεί:

                           α)

                           πρόσβαση σε όλα τα έγγραφα που αφορούν την προετοιμασία, τη διεξαγωγή και την αξιολόγηση των εξετάσεων·

                           β)

                           την καθιέρωση διαδικασίας υποβολής εκθέσεων βάσει της οποίας να απαιτείται η υποβολή ορισμένων πληροφοριών σε τακτική βάση ή όταν ζητηθούν·

                           γ)

                           την παρουσία εκπροσώπων της αρμόδιας αρχής στις εξετάσεις.

      Βρυξέλλες, 22 Νοεμβρίου 2011.

            Για την Επιτροπή

         Siim KALLAS

            Αντιπρόεδρος

      (1)  ΕΕ L 315 της 3.12.2007, σ. 51.

      (2)  Βλέπε σελίδα 36 της παρούσας Επίσημης Εφημερίδας.

      (3)  Common European Framework of Reference for Languages: Learning, Teaching, Assessment, 2001 (Έκδοση στην αγγλική γλώσσα από τον εκδοτικό οίκο Cambridge University Press — ISBN 0-521-00531-0). Διατίθεται επίσης στον ιστότοπο του Συμβουλίου της Ευρώπης: http://www.coe.int/T/DG4/Portfolio/documents/Common%20European%20Framework%20hyperlinked.pdf.


Avis juridique important

|

31978H0624

78/624/ΕΟΚ: Σύσταση της Επιτροπής της 29ης Ιουνίου 1978 περί γενικών όρων για την εφαρμογή των ενδεικτικών κομίστρων που προβλέπονται στο άρθρο 4 παράγραφος 3 του κανονισμού (ΕΟΚ) αριθ. 2831/77 του Συμβουλίου «περί διαμορφώσεως τιμών για τις οδικές μεταφορές εμπορευμάτων μεταξύ των κρατών μελών»

Επίσημη Εφημερίδα αριθ. L 202 της 26/07/1978 σ. 0014 - 0017 Ελληνική ειδική έκδοση: Κεφάλαιο 07 τόμος 1 σ. 0075  Ισπανική ειδική έκδοση: Κεφάλαιο 07 τόμος 2 σ. 0119  Πορτογαλική ειδική έκδοση : Κεφάλαιο 07 τόμος 2 σ. 0119

ΣΥΣΤΑΣΗ ΤΗΣ ΕΠΙΤΡΟΠΗΣ της 29ης Ιουνίου 1978 περί γενικών όρων για την εφαρμογή των ενδεικτικών κομίστρων που προβλέπονται στο άρθρο 4 παράγραφος 3 του κανονισμού (ΕΟΚ) αριθ. 2831/77 του Συμβουλίου "περί διαμορφώσεως τιμών για τις οδικές μεταφορές  εμπορευμάτων μεταξύ των Κρατών μελών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2831/77 του Συμβουλίου της 12ης Δεκεμβρίου 1977 περί διαμορφώσεως των τιμών για τη μεταφορά εμπορευμάτων οδικώς μεταξύ των Κρατών μελών(1), και ιδίως το άρθρο 4 παράγραφος 3,  τη γνώμη της επιτροπής που αναφέρεται στο άρθρο 16 του εν λόγω κανονισμού,  Εκτιμώντας:  ότι για να επιτευχθούν οι στόχοι που καθορίζονται στον προαναφερόμενο κανονισμό, τα ενδεικτικά κόμιστρα πρέπει να καταστήσουν ευχερέστερη τη διαμόρφωση τιμών μεταφοράς που ανταποκρίνονται στην κατάσταση της αγοράς και στα ίδια οικονομικά συμφέροντα των  ενδιαφερομένων- ότι για να επιτευχθεί αυτός ο στόχος, τα ενδεικτικά κόμιστρα πρέπει, μαζί με τους τιμοκαταλόγους, να περιλαμβάνουν όλους τους άλλους κανόνες που είναι αναγκαίοι για τον υπολογισμό του κόστους μεταφοράς, δηλαδή την καθαρή τιμή μεταφοράς μαζί με τα συναφή  έξοδα- ότι αυτοί οι όροι εφαρμογής ως αναπόσπαστο μέρος των ενδεικτικών κομίστρων, αποτελούν μόνο μία σύσταση για εφαρμογή μη υποχρεωτικών κανόνων κατά τον υπολογισμό του κόστους μεταφοράς,  ΑΠΕΥΘΥΝΕΙ ΤΗΝ ΠΑΡΟΥΣΑ ΣΥΣΤΑΣΗ :   Άρθρο 1  Συνιστάται όπως οι επαγγελματικές οργανώσεις των οδικών μεταφορέων εμπορευμάτων συμπεριλαμβάνουν στα ενδεικτικά κόμιστρα, κατά την έννοια του άρθρου 3 του κανονισμού (ΕΟΚ) αριθ. 2831/77, τους απαραίτητους κανόνες για τον υπολογισμό των τιμών  μεταφοράς (η καθαρή τιμή μεταφοράς και τα συναφή έξοδα), που επισυνάπτονται στο παρόν.   Άρθρο 2  Η διάρκεια ισχύος της παρούσας συστάσεως είναι η ίδια με τη διάρκεια ισχύος του ανωτέρω αναφερόμενου κανονισμού.   Άρθρο 3  Η παρούσα σύσταση απευθύνεται στις επαγγελματικές οργανώσεις οδικών μεταφορέων εμπορευμάτων των Κρατών μελών που έχουν ορισθεί από τις κυβερνήσεις των Κρατών μελών σύμφωνα με την τρίτη υποπαράγραφο του άρθρου 17 παράγραφος 1 του κανονισμού  (ΕΟΚ) αριθ. 2831/77.  Έγινε στις Βρυξέλλες, στις 29 Ιουνίου 1978.  Για την Επιτροπή Richard BURKE Μέλος της Επιτροπής  (1) ΕΕ αριθ. Ν 334 της 24. 12. 1977, σ. 22.        ΓΕΝΙΚΟΙ ΚΑΝΟΝΕΣ ΓΙΑ ΤΑ ΕΝΔΕΙΚΤΙΚΑ ΚΟΜΙΣΤΡΑ   Άρθρο 1   Πεδίο εφαρμογής  1. Οι ακόλουθες διατάξεις εφαρμόζονται στην οδική μεταφορά εμπορευμάτων για λογαριασμό τρίτων μεταξύ των Κρατών μελών, η οποία σύμφωνα με τον κανονισμό (ΕΟΚ) αριθ. 2831/77 του Συμβουλίου υπόκειται σε καθεστώς ενδεικτικών κομίστρων.  2. Οι διατάξεις αυτές δεν εφαρμόζονται στην περίπτωση ειδικών τιμών που ρυθμίζονται από ειδικούς κανόνες.   Άρθρο 2   Ορισμός της έννοιας "αποστολή"  Ως αποστολή νοείται μία ποσότητα εμπορευμάτων που παραλαμβάνει ένας μοναδικός μεταφορέας από έναν αποστολέα σε ένα σημείο φορτώσεως και τα μεταφέρει με ένα μόνο ταξίδι ενός μόνο οχήματος προς παράδοση σε έναν μοναδικό  παραλήπτη και σε ένα μοναδικό σημείο εκφορτώσεως. Διαφορετικά σημεία στην ίδια βιομηχανική ή εμπορική εγκατάσταση θεωρούνται ότι αποτελούν ένα μόνο σημείο φορτώσεως ή εκφορτώσεως.   Άρθρο 3   Ορισμός της έννοιας "τιμή μεταφοράς"  Ως τιμή μεταφοράς που συμφωνήθηκε με βάση τους τιμοκαταλόγους νοείται η αμοιβή για :  α) τις καθ' εαυτές πράξεις μεταφοράς, όπως καθορίζονται στο άρθρο 4- β) το χρόνο αναμονής του οχήματος, όπως καθορίζεται στο άρθρο 5 :  - κατά τη διάρκεια της φορτώσεως και της εκφορτώσεως,  - στο τελωνείο και στα σημεία διελεύσεως των συνόρων,  - κατά τη διαδρομή.   Άρθρο 4   Ορισμός της έννοιας "πράξεις μεταφοράς"  1. Οι καθ' εαυτές πράξεις μεταφοράς αρχίζουν όταν τα προϊόντα έχουν φορτωθεί στο όχημα στο σημείο παραλαβής και τελειώνουν όταν παραδίδονται επί του οχήματος στον παραλήπτη στο σημείο εκφορτώσεως.  2. Εάν συμφωνηθεί η παροχή άλλων υπηρεσιών, όπως η φόρτωση ή η εκφόρτωση των προϊόντων από τον μεταφορέα, οι εργασίες αυτές αμοίβονται επί πλέον της τιμής μεταφοράς.   Άρθρο 5   Ορισμός της έννοιας "χρόνος αναμονής"  1. Ο χρόνος αναμονής που καλύπτεται από την τιμή μεταφοράς αρχίζει τη στιγμή που το όχημα είναι έτοιμο στο σημείο φορτώσεως ή εκφορτώσεως και τελειώνει όταν το όχημα έχει φορτωθεί και εκφορτωθεί και τα έγγραφα  μεταφοράς έχουν παραδοθεί.  Ο χρόνος αναμονής για φόρτωση ή εκφόρτωση είναι 12 λεπτά ανά τόνο ή μέρος ενός τόνου μικτού βάρους. Ο ελάχιστος χρόνος αναμονής είναι 90 λεπτά ανά αποστολή.  Εάν το όχημα δεν παρουσιασθεί εγκαίρως για να φορτωθεί ή να εκφορτωθεί σύμφωνα με τον καθορισμένο ανωτέρω χρόνο αναμονής, στις 6 μμ ή το χρονικό σημείο προ των 6 μμ την ώρα που οι εργασίες σταματούν, ο χρόνος αναμονής δεν υπολογίζεται μεταξύ 6 μμ ή,  κατά το χρονικό διάστημα που οι εργασίες έχουν σταματήσει, μία ώρα πριν από τις 6 μμ εάν ο μεταφορέας το είχε πληροφορηθεί πριν πραγματοποιηθεί η μεταφορά, και 8 πμ της επόμενης εργάσιμης ημέρας.  Οι Κυριακές και νόμιμες αργίες στη χώρα όπου το όχημα είναι σταθμευμένο εκείνη την περίοδο δεν θεωρούνται ως εργάσιμες ημέρες (ούτε άλλες ημέρες της εβδομάδας κατά τις οποίες οι εγκαταστάσεις του αποστολέα ή του παραλήπτη παραμένουν κλειστές, αν ο  μεταφορέας το είχε πληροφορηθεί πριν πραγματοποιηθεί η μεταφορά).  Όταν ο χρόνος αναμονής υπερβαίνει τον συμφωνηθέντα και αν υπαίτιος γι' αυτό είναι ο αποστολέας, ο πρόσθετος χρόνος αναμονής πληρώνεται επί πλέον των εξόδων μεταφοράς, σύμφωνα με τους όρους του τιμολογίου.  2. Ο χρόνος αναμονής στα τελωνεία ή στα σύνορα, όσον αφορά τη μεταφορά της ίδιας αποστολής, όπως επίσης και ο χρόνος αναμονής καθ' οδόν, εφόσον οφείλονται στον πελάτη, καλύπτονται από το κόστος μεταφοράς για διάστημα έως πέντε ωρών και ανώτατο όριο για  κάθε αποστολή.   Άρθρο 6   Βασικοί κανόνες για τον υπολογισμό της τιμής μεταφοράς  1. Η τιμή μεταφοράς υπολογίζεται χωριστά για κάθε αποστολή- 2. Τα ακόλουθα στοιχεία πρέπει να ληφθούν ως βάση για τον υπολογισμό των τιμών μεταφοράς σύμφωνα με τους τιμοκαταλόγους κομίστρων :  α) το βάρος της αποστολής- β) η κατηγορία του βάρους αποστολής- γ) η απόσταση υπολογισμού κομίστρου- δ) η κατηγορία των εμπορευμάτων.   Άρθρο 7   Βάρος της αποστολής  1. Το βάρος της αποστολής που λαμβάνεται ως βάση για τον υπολογισμό της τιμής μεταφοράς είναι το μικτό βάρος της αποστολής περιλαμβανομένων των υλικών συσκευασίας και των παλετών, στρογγυλευμένο στο πλησιέστερο πολλαπλάσιο των 100  χγρ.  2. Όταν τα εμπορεύματα ζυγίζουν λιγότερο από 300 χγρ κατά κυβικό μέτρο, το βάρος της αποστολής, σε χγρ υπολογίζεται, πριν στρογγυλευθεί, πολλαπλασιάζοντας τον αριθμό των κυβικών μέτρων που καταλαμβάνει με το 300, αλλά χωρίς να υπερβαίνει τη μεταφορική  ικανότητα του χρησιμοποιούμενου οχήματος.  3. Όταν ο αποστολέας επιμένει στην αποκλειστική χρήση ενός οχήματος ή επιμένει σε ένα ειδικό όχημα, και το φορτίο δεν συμπληρώνει την πλήρη μεταφορική ικανότητα του οχήματος, ως βάρος της αποστολής θεωρείται η μεταφορική ικανότητα του οχήματος.   Άρθρο 8   Κατηγορίες βάρους  1. Στους τιμοκαταλόγους διακρίνονται διάφορες κατηγορίες βάρους, στις οποίες αντιστοιχεί κάθε φορά ένα ελάχιστο βάρος.  2. Όταν το βάρος της αποστολής ευρίσκεται στο διάστημα που περιέχεται μεταξύ δύο κατηγοριών βάρους, η τιμή υπολογίζεται σύμφωνα με τη χαμηλότερη κατηγορία βάρους, εκτός αν η εφαρμογή της υψηλότερης κατηγορίας που αντιστοιχεί στο ελάχιστο βάρος της έχει  ως αποτέλεσμα μια χαμηλότερη τιμή.   Άρθρο 9   Απόσταση υπολογισμού κομίστρου  1. Η απόσταση υπολογισμού κομίστρου είναι η απόσταση μεταξύ του σημείου φορτώσεως και του σημείου εκφορτώσεως που αναφέρεται στο δελτίο αποστολής, η οποία υπολογίζεται σύμφωνα με τους πίνακες αποστάσεως, εκτός εάν η  αποστολή διασχίζει θάλασσα.  2. Η απόσταση υπολογισμού κομίστρου υπολογίζεται μέσω των σημείων διελεύσεως συνόρων ή σημείων που αναφέρονται στο δελτίο αποστολής. Αν κανένα σημείο διελεύσεως συνόρων δεν αναφέρεται στο δελτίο αποστολής, ή αν το σημείο ή τα σημεία διελεύσεως συνόρων,  δεν δύνανται να χρησιμοποιηθούν, το σημείο ή τα σημεία διελεύσεως συνόρων που πρέπει να ληφθούν υπόψη δια τον υπολογισμό του κόστους μεταφοράς θα πρέπει να είναι εκείνο ή εκείνα που πράγματι δύνανται να χρησιμοποιηθούν και τα οποία δίδουν τη συντομότερη  απόσταση υπολογισμού κομίστρου.  3. Όταν έχει συμφωνηθεί ιδιαίτερο δρομολόγιο, η απόσταση υπολογισμού κομίστρου πρέπει να υπολογίζεται για τη διαδρομή αυτή.  4. Όταν κατ' απαίτηση του αποστολέα ή του παραλήπτη ο προορισμός αλλάζει πριν τα εμπορεύματα εκφορτωθούν, η απόσταση υπολογισμού κομίστρου πρέπει να υπολογισθεί σύμφωνα με τη διαδρομή που ακολούθησε το όχημα.   Άρθρο 10   Κατηγορίες εμπορευμάτων  Τα προϊόντα πρέπει να διαιρεθούν σε διάφορες κατηγορίες- η κατάταξη αυτή αποτελεί αναπόσπαστο μέρος των ενδεικτικών κομίστρων.   Άρθρο 11   Αποστολές που αποτελούνται από εμπορεύματα που ανήκουν σε διαφορετικές κατηγορίες  1. Όταν η αποστολή αποτελείται από εμπορεύματα που ανήκουν σε διαφορετικές κατηγορίες εμπορευμάτων και το βάρος των εμπορευμάτων σε κάθε κατηγορία δεν αναφέρεται χωριστά  στο δελτίο αποστολής, η τιμή μεταφοράς για την αποστολή ως σύνολο πρέπει να υπολογισθεί σε συσχετισμό με την υψηλότερη κατηγορία στην οποία ανήκουν τα εμπορεύματα που αποτελούν την αποστολή.  2. Όταν η αποστολή αποτελείται από εμπορεύματα που ανήκουν σε διαφορετικές κατηγορίες και το βάρος των εμπορευμάτων σε κάθε κατηγορία αναφέρεται χωριστά, η τιμή μεταφοράς υπολογίζεται εφαρμόζοντας στο βάρος κάθε κατηγορίας των εμπορευμάτων τους πίνακες  για το συνολικό βάρος της αποστολής, σε κάθε μία από τις κατηγορίες για τις οποίες πρόκειται.  Αν είναι προς όφελος του πελάτη, η τιμή μεταφοράς για πολλά εμπορεύματα που αποτελούν μία αποστολή δύναται να υπολογισθεί σε συσχετισμό με τους πίνακες για κατηγορία βάρους που υπερβαίνει το συνολικό βάρος της αποστολής. Στην περίπτωση αυτή, το  πλασματικό βάρος που απαιτείται για να φθάσει την υψηλότερη κλάση βάρους πρέπει να προστεθεί στο βάρος των βαρύτερων προϊόντων ή, όπου τα βάρη είναι ίσα, στο βάρος των εμπορευμάτων που ανήκουν στην ανώτερη κατηγορία εμπορευμάτων.  Για το σκοπό της εφαρμογής των διατάξεων αυτών, το βάρος των υλικών συσκευασίας και των παλετών προστίθεται στο βάρος των εμπορευμάτων για τα οποία χρησιμοποιούνται ή με τα οποία είναι συνδεδεμένα.   Άρθρο 12   Μεταφορά με οχήματα ελεγχόμενης θερμοκρασίας  Στην περίπτωση μεταφοράς με οχήματα που διαθέτουν μόνωση, ψυκτικούς θαλάμους, ψυκτικά μηχανήματα ή θερμαινόμενους θαλάμους, η τιμή μεταφοράς αυξάνεται σύμφωνα με τους κανόνες που ορίζουν τα τιμολόγια.   Άρθρο 13   Παγιοποιούμενα φορτία  1. Όταν πολλές αποστολές για έναν μόνο αποστολέα μεταφέρονται με ένα μόνο ταξίδι και ένα μοναδικό όχημα, η τιμή μεταφοράς υπολογίζεται, κατά παρέκκλιση από τα άρθρα 7 και 9, για κάθε αποστολή, σύμφωνα με την ολική απόσταση  μεταφοράς μεταξύ του πρώτου σημείου φορτώσεως και του τελευταίου σημείου εκφορτώσεως μέσω όλων των ενδιάμεσων σημείων φορτώσεως ή εκφορτώσεως και σύμφωνα με τον πίνακα για το συνολικό βάρος της αποστολής.  Για κάθε επί πλέον σημείο φορτώσεως ή εκφορτώσεως, η τιμή μεταφοράς αυξάνεται κατά ποσό καθορισμένο από τα τιμολόγια.  2. Οι διατάξεις αυτές εφαρμόζονται εκτός αν η εφαρμογή των άλλων κανόνων θα έδινε χαμηλότερη τιμή.   Άρθρο 14   Συμβάσεις με τους πράκτορες  Όταν οι συμβάσεις συνάπτονται μεταξύ ενός μεταφορέα και ενός πράκτορα, η τιμή μεταφοράς μειώνεται σύμφωνα με τους κανόνες που ορίζουν τα τιμολόγια.   Άρθρο 15   Μεταφορές roll-on/roll-off  Όπου ένα όχημα μεταφέρεται δια θαλάσσης για τμήμα ταξιδιού, η τιμή μεταφοράς υπολογίζεται προσθέτοντας στις τιμές για τα χερσαία τμήματα του ταξιδιού που λαμβάνονται εφαρμόζοντας τις ακόλουθες διατάξεις :  - ένα ποσό που αντιστοιχεί στην επιβάρυνση ναύλου, ο οποίος πληρώνεται από το μεταφορέα,  - μία προσαύξηση για να καλύψει εκείνα τα έξοδα αναμονής του οχήματος και του πληρώματός του που αφορούν το θαλάσσιο ταξίδι, η οποία υπολογίζεται σύμφωνα με τους κανόνες που ορίζουν τα τιμολόγια.   Άρθρο 16   Ειδικά έξοδα  Επί πλέον και πέραν της πληρωμής για τις πράξεις μεταφορών, επιστρέφονται ποσά από επιβαρύνσεις ή διόδια οποιουδήποτε είδους που συνδέονται με τη μεταφορά και από άλλα έξοδα που δημιουργούνται καθ' οδόν, όταν τα τελευταία χρεώνονται στον  αποστολέα.   Άρθρο 17   Ταξίδια χωρίς φορτίο  Αποζημίωση δύναται να συμφωνηθεί για ταξίδια που γίνονται χωρίς φορτίο τα οποία βαρύνουν τον αποστολέα και δεν συνοδεύονται από φόρτωση.


title: Σύσταση του Συμβουλίου, της 11ης Ιουλίου 2017, σχετικά με το εθνικό πρόγραμμα μεταρρυθμίσεων της Πολωνίας για το 2017 και τη διατύπωση γνώμης του Συμβουλίου σχετικά με το πρόγραμμα σύγκλισης της Πολωνίας για το 2017

text:
               9.8.2017

               EL

               Επίσημη Εφημερίδα της Ευρωπαϊκής Ένωσης

               C 261/88

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 11ης Ιουλίου 2017
   σχετικά με το εθνικό πρόγραμμα μεταρρυθμίσεων της Πολωνίας για το 2017 και τη διατύπωση γνώμης του Συμβουλίου σχετικά με το πρόγραμμα σύγκλισης της Πολωνίας για το 2017
   (2017/C 261/20)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 16 Νοεμβρίου 2016 η Επιτροπή εξέδωσε την Ετήσια Επισκόπηση της Ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2017 για τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία η Πολωνία δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)

               Η έκθεση χώρας του 2017 για την Πολωνία δημοσιεύθηκε στις 22 Φεβρουαρίου 2017. Στην έκθεση αξιολογήθηκαν η πρόοδος της Πολωνίας όσον αφορά την εφαρμογή των συστάσεων ανά χώρα που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις ανά χώρα που είχαν εκδοθεί κατά τα προηγούμενα έτη και η πρόοδος της Πολωνίας ως προς την επίτευξη των εθνικών στόχων της στρατηγικής «Ευρώπη 2020».

               (3)

               Στις 28 Απριλίου 2017 η Πολωνία υπέβαλε το εθνικό πρόγραμμα μεταρρυθμίσεων για το 2017 και το πρόγραμμα σύγκλισης για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Οι σχετικές συστάσεις ανά χώρα ελήφθησαν υπόψη στον προγραμματισμό των Ευρωπαϊκών Διαρθρωτικών και Επενδυτικών Ταμείων (ΕΔΕΤ) για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3), όταν είναι αναγκαίο για τη στήριξη της εφαρμογής των σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις στην οικεία συμφωνία εταιρικής σχέσης και στα σχετικά προγράμματα. Η Επιτροπή έχει παράσχει περαιτέρω λεπτομέρειες σχετικά με το πώς θα μπορούσε να κάνει χρήση της διάταξης αυτής σε κατευθυντήριες γραμμές για την εφαρμογή των μέτρων που συνδέουν την αποτελεσματικότητα των ΕΔΕΤ με την υγιή οικονομική διακυβέρνηση.

               (5)

               Η Πολωνία υπάγεται επί του παρόντος στο προληπτικό σκέλος του συμφώνου Σταθερότητας και Ανάπτυξης. Στο πρόγραμμα σύγκλισης για το 2017, η κυβέρνηση σχεδιάζει σταδιακή βελτίωση του ονομαστικού ισοζυγίου από έλλειμμα 2,4 % του ΑΕγχΠ το 2016 σε έλλειμμα 1,2 % του ΑΕγχΠ το 2020. Ο μεσοπρόθεσμος δημοσιονομικός στόχος, για έλλειμμα 1 % του ΑΕγχΠ σε διαρθρωτικούς όρους, δεν αναμένεται να επιτευχθεί έως το 2020, δηλαδή εντός του χρονικού ορίζοντα του προγράμματος. Σύμφωνα με το πρόγραμμα σύγκλισης για το 2017, ο δείκτης του χρέους γενικής κυβέρνησης προς το ΑΕγχΠ αναμένεται να αυξηθεί από 54,4 % του ΑΕγχΠ το 2016 σε 55,3 % του ΑΕγχΠ το 2017 και να μειωθεί σε 52,1 % έως το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές είναι ευνοϊκό.

               (6)

               Στις 12 Ιουλίου 2016 το Συμβούλιο συνέστησε στην Πολωνία να επιτύχει, για το 2017, ετήσια δημοσιονομική προσαρμογή της τάξης του 0,5 % του ΑΕγχΠ για την επίτευξη του μεσοπρόθεσμου δημοσιονομικού στόχου. Με βάση τις εαρινές προβλέψεις της Επιτροπής για το 2017, υπάρχει κίνδυνος μερικής απόκλισης από την εν λόγω συνιστώμενη προσαρμογή το 2017.

               (7)

               Το 2018, με βάση τη δημοσιονομική κατάσταση της χώρας, αναμένεται περαιτέρω προσαρμογή της Πολωνίας για την επίτευξη του μεσοπρόθεσμου δημοσιονομικού στόχου της για διαρθρωτικό έλλειμμα 1 % του ΑΕγχΠ. Σύμφωνα με τον από κοινού συμφωνηθέντα πίνακα προσαρμογής στο πλαίσιο του συμφώνου Σταθερότητας και Ανάπτυξης, η εν λόγω προσαρμογή μεταφράζεται σε απαίτηση για ονομαστικό ρυθμό αύξησης των καθαρών πρωτογενών δημόσιων δαπανών (4) που δεν θα υπερβαίνει το 3,7 % το 2018. Θα αντιστοιχεί σε διαρθρωτική προσαρμογή της τάξης του 0,5 % του ΑΕγχΠ. Σε περίπτωση μη αλλαγής των πολιτικών, υπάρχει κίνδυνος σημαντικής απόκλισης από την απαίτηση αυτή το 2018. Γενικά, το Συμβούλιο είναι της γνώμης ότι η Πολωνία πρέπει να είναι έτοιμη να λάβει περαιτέρω μέτρα το 2017 και ότι θα χρειαστούν περαιτέρω μέτρα το 2018 για τη συμμόρφωση με τις διατάξεις του συμφώνου Σταθερότητας και Ανάπτυξης. Ωστόσο, όπως προβλέπεται στον κανονισμό (ΕΚ) αριθ. 1466/97, η αξιολόγηση των δημοσιονομικών προγραμμάτων και των αποτελεσμάτων θα πρέπει να λαμβάνει υπόψη το δημοσιονομικό ισοζύγιο του κράτους μέλους βάσει των κυκλικών συνθηκών. Όπως υπενθυμίζεται στην ανακοίνωση της Επιτροπής για το Ευρωπαϊκό Εξάμηνο 2017, που συνοδεύει τις εν λόγω ανά χώρα συστάσεις, στην αξιολόγηση των δημοσιονομικών αποτελεσμάτων του 2018 θα πρέπει να ληφθεί δεόντως υπόψη ο στόχος επίτευξης δημοσιονομικού προσανατολισμού που να συμβάλλει στην ενίσχυση της εν εξελίξει ανάκαμψης και τη διασφάλιση της βιωσιμότητας των δημόσιων οικονομικών της Πολωνίας. Στο πλαίσιο αυτό, το Συμβούλιο σημειώνει ότι η Επιτροπή προτίθεται να διενεργήσει συνολική αξιολόγηση σύμφωνα με τον κανονισμό (ΕΚ) αριθ. 1466/97, ιδίως με βάση την κυκλική κατάσταση της Πολωνίας.

               (8)

               Η έκθεση του 2017 διαπιστώνει ότι σημειώθηκε κάποια πρόοδος στη βελτίωση της είσπραξης των φόρων, δεδομένου ότι η Πολωνία προέβη σε σειρά μεταρρυθμίσεων που έχουν ως στόχο να καταστεί το φορολογικό σύστημα αυστηρότερο. Ο πλήρης αντίκτυπος των εν λόγω μεταρρυθμίσεων στην είσπραξη των φόρων και στο κόστος της φορολογικής συμμόρφωσης θα πρέπει να παρακολουθείται στενά. Αντίθετα, η Πολωνία δεν έχει σημειώσει καμία πρόοδο όσον αφορά τον περιορισμό της εκτενούς χρήσης μειωμένων συντελεστών ΦΠΑ, οι οποίοι έχουν δυσμενείς επιπτώσεις στα έσοδα από τον ΦΠΑ και δεν συνιστούν αποτελεσματικό μέσο κοινωνικής πολιτικής.

               (9)

               Η Πολωνία είναι αντιμέτωπη με πιέσεις στις δαπάνες σε διάφορους τομείς, ιδίως σε όσους συνδέονται με τη γήρανση του πληθυσμού. Για τον λόγο αυτό είναι αναγκαίο να δημιουργηθούν μηχανισμοί για την αξιολόγηση της αποδοτικότητας και της αποτελεσματικότητας των δημόσιων δαπανών, προκειμένου να καταστεί δυνατή η ανακατανομή των πόρων. Σε αυτό το πλαίσιο, η κυβέρνηση ανήγγειλε σχέδια για την ενίσχυση της διαδικασίας του προϋπολογισμού, ιδίως όσον αφορά το μεσοπρόθεσμο δημοσιονομικό πλαίσιο και την ενσωμάτωση της επανεξέτασης των δαπανών στη δημοσιονομική διαδικασία. Η Πολωνία είναι το μόνο κράτος μέλος που δεν διαθέτει ούτε σχεδιάζει να δημιουργήσει ένα πλήρως ανεξάρτητο δημοσιονομικό συμβούλιο, μολονότι διαθέτει ανεξάρτητους δημοσιονομικούς θεσμούς που καλύπτουν ορισμένα από τα καθήκοντά του.

               (10)

               Η μείωση του πληθυσμού που είναι σε ηλικία εργασίας στην Πολωνία αναμένεται να περιορίσει το δυναμικό ανάπτυξης τις επόμενες δεκαετίες. Οι επιδόσεις της πολωνικής αγοράς εργασίας υπήρξαν ιδιαίτερα υψηλές τα τελευταία έτη. Τα ποσοστά απασχόλησης εξακολούθησαν να αυξάνονται, αλλά μερικά πρόσφατα μέτρα πολιτικής ενδέχεται να μειώσουν τη συμμετοχή στην αγορά εργασίας, ιδίως των γυναικών, των ατόμων με χαμηλή ειδίκευση και των ατόμων μεγαλύτερης ηλικίας. Η μείωση της νόμιμης ηλικίας συνταξιοδότησης στα τέλη του 2017 αναμένεται να ενθαρρύνει την έξοδο από την αγορά εργασίας ορισμένων εργαζομένων μεγαλύτερης ηλικίας. Το πολωνικό σύστημα κοινωνικής προστασίας παρέχει περιορισμένα μόνο κίνητρα για την ανάληψη εργασίας. Το νέο επίδομα τέκνου αναμένεται να μειώσει τη φτώχεια και την ανισότητα, αλλά μπορεί επίσης να έχει αρνητικές συνέπειες στη συμμετοχή των γονέων στην αγορά εργασίας, κυρίως των γυναικών. Το ύψος του επιδόματος τέκνου και τα περιορισμένα εισοδηματικά κριτήρια αντισταθμίζουν τα κίνητρα για εργασία που είναι ενσωματωμένα σε άλλες κοινωνικές παροχές. Από τον Σεπτέμβριο του 2016 έπαψε να ισχύει η υποχρέωση να παρακολουθούν προσχολική εκπαίδευση τα παιδιά ηλικίας πέντε ετών και η εγγραφή σε επίσημες δομές παιδικής φροντίδας για παιδιά κάτω των τριών ετών εξακολουθεί να είναι μεταξύ των χαμηλότερων στην Ένωση. Παρά τα μέτρα που ελήφθησαν, ο κατακερματισμός της αγοράς εργασίας εξακολουθεί να είναι υψηλός, με αρνητικές συνέπειες στην παραγωγικότητα και τη συσσώρευση ανθρώπινου κεφαλαίου. Εξακολουθούν να υπάρχουν εμπόδια στην ευρύτερη χρήση των μόνιμων συμβάσεων. Η επιτροπή κωδικοποίησης εκπονεί νέα σχέδια κωδίκων για τις ατομικές και τις συλλογικές συμβάσεις εργασίας. Είναι μια ευκαιρία να αντιμετωπιστούν τα εν λόγω εμπόδια.

               (11)

               Η μέση πραγματική ηλικία συνταξιοδότησης αυξήθηκε τα τελευταία έτη, αλλά εξακολουθεί να είναι πολύ χαμηλή. Η αύξηση της πραγματικής ηλικίας συνταξιοδότησης είναι καθοριστικής σημασίας για την οικονομική μεγέθυνση, την επάρκεια των μελλοντικών συντάξεων και τη δημοσιονομική βιωσιμότητα του συνταξιοδοτικού συστήματος. Ωστόσο, η πρόσφατη απόφαση να μειωθεί η νόμιμη ηλικία συνταξιοδότησης στα 60 έτη για τις γυναίκες και στα 65 για τους άνδρες κινείται προς την αντίθετη κατεύθυνση και μπορεί να επηρεάσει αρνητικά την πραγματική ηλικία συνταξιοδότησης. Το δαπανηρό ειδικό σύστημα κοινωνικής ασφάλισης για τους αγρότες (KRUS) είναι ένας άλλος λόγος για τη χαμηλή κινητικότητα του εργατικού δυναμικού και την αφανή ανεργία στον τομέα της γεωργίας.

               (12)

               Το εκπαιδευτικό σύστημα έχει βελτιωθεί σημαντικά κατά τη διάρκεια των τελευταίων δύο δεκαετιών: οι βασικές δεξιότητες των παιδιών ηλικίας 15 ετών υπερβαίνουν κατά πολύ τον μέσο όρο της Ένωσης και το ποσοστό πρόωρης εγκατάλειψης του σχολείου είναι ένα από τα χαμηλότερα στην Ένωση. Παρ’ όλα αυτά, υπάρχει ακόμη περιθώριο να βελτιωθεί ο τρόπος με τον οποίο οι μαθητές εφοδιάζονται με δεξιότητες που είναι κατάλληλες για την ταχέως μεταβαλλόμενη αγορά εργασίας. Οι επικείμενες αλλαγές όσον αφορά την πρωτοβάθμια και τη δευτεροβάθμια εκπαίδευση θέτουν σημαντικές οργανωτικές προκλήσεις και μειώνουν τη χρονική διάρκεια της γενικής εκπαίδευσης, και ενδέχεται να έχουν αρνητικές επιπτώσεις στην ισότητα στην εκπαίδευση. Έχουν επίσης εξαγγελθεί πρόσθετες αλλαγές για την προσαρμογή της επαγγελματικής εκπαίδευσης και κατάρτισης στις ανάγκες της αγοράς εργασίας, αλλά δεν έχει ακόμη διαπιστωθεί εάν μπορούν να αντιμετωπίσουν τις υφιστάμενες αδυναμίες. Η κυβέρνηση έχει δρομολογήσει διαβουλεύσεις για τη μεταρρύθμιση της τριτοβάθμιας εκπαίδευσης με στόχο τη βελτίωση της απόδοσης του τομέα και τη σύνδεσή του με την αγορά εργασίας. Στην Πολωνία υπάρχει ανεπαρκής συμμετοχή στην εκπαίδευση ενηλίκων και το μέσο επίπεδο των βασικών δεξιοτήτων των ενηλίκων μεγαλύτερης ηλικίας είναι χαμηλό, με αποτέλεσμα να εμποδίζεται η απασχολησιμότητά τους.

               (13)

               Οι αδυναμίες στον χωροταξικό σχεδιασμό αυξάνουν τον διοικητικό φόρτο που συνδέεται με την ανάγκη για οικοδομικές άδειες. Τα σχέδια χρήσης γης καλύπτουν περιορισμένο τμήμα της πολωνικής επικράτειας και είναι συχνά χαμηλής ποιότητας. Σε περιοχές όπου δεν υπάρχουν σχέδια, οι άδειες χορηγούνται με βάση ειδικές διοικητικές αποφάσεις για ανάπτυξη της γης, οι οποίες δημιουργούν κινδύνους και αβεβαιότητα για τους επενδυτές. Το σχέδιο του Κώδικα Κατασκευών έχει ως στόχο την ενοποίηση των διαδικασιών χωροταξικού σχεδιασμού και την ελάφρυνση του διοικητικού φόρτου για τους επενδυτές. Η μεταρρύθμιση προσφέρει την ευκαιρία να βελτιωθεί η κατάσταση, ανάλογα με την τελική μορφή του νόμου και την εφαρμογή του.

               (14)

               Το επιχειρηματικό περιβάλλον είναι γενικά θετικό. Εντούτοις, το 2016 οι επενδυτικές δραστηριότητες μειώθηκαν σημαντικά λόγω της μειωμένης χρήσης των διαρθρωτικών ταμείων της Ένωσης, η οποία οφείλεται, μεταξύ άλλων, στη μετάβαση μεταξύ των περιόδων προγραμματισμού και στην αυξημένη αβεβαιότητα των ιδιωτών επενδυτών. Επιπλέον, η εμπιστοσύνη των επιχειρηματιών επηρεάστηκε από την αύξηση του αριθμού των κανονιστικών αλλαγών και τις περιορισμένες δημόσιες διαβουλεύσεις σε ορισμένους βασικούς νόμους. Η ασφάλεια δικαίου και η εμπιστοσύνη στην ποιότητα και την προβλεψιμότητα των κανονιστικών, φορολογικών και άλλων πολιτικών και θεσμών είναι σημαντικοί παράγοντες που θα μπορούσαν να καταστήσουν δυνατή την αύξηση των επενδύσεων. Το κράτος δικαίου και η ανεξάρτητη δικαιοσύνη είναι επίσης ζωτικής σημασίας στο πλαίσιο αυτό. Η αντιμετώπιση σοβαρών ανησυχιών που αφορούν το κράτος δικαίου θα συμβάλει στη βελτίωση της ασφάλειας δικαίου. Καθώς η κυβέρνηση αποβλέπει στην ενίσχυση του ρόλου της στην οικονομία, η εξασφάλιση της οικονομικής βιωσιμότητας των επενδυτικών αποφάσεων θα είναι σημαντική. Εξακολουθεί να υπάρχει σημαντική κανονιστική επιβάρυνση σε μερικούς τομείς.

               (15)

               Το οδικό δίκτυο αναπτύχθηκε με ταχείς ρυθμούς χάρη στη χρηματοδότηση της Ένωσης, αλλά το ποσοστό θανατηφόρων τροχαίων εξακολουθεί να είναι μεταξύ των υψηλότερων στην Ένωση, γεγονός το οποίο συνεπάγεται υψηλές δαπάνες κοινωνικής ασφάλισης. Παρά τη διάθεση σημαντικών χρηματοδοτικών πόρων της Ένωσης, ο τομέας των σιδηροδρόμων εξακολουθεί να αντιμετωπίζει σοβαρές δυσχέρειες στην υλοποίηση των έργων. Εξακολουθεί επίσης να αποτελεί πρόκληση να εξασφαλιστεί η μεγάλη διάρκεια ζωής του σιδηροδρομικού υλικού, διότι δεν υπάρχει πολυετές πρόγραμμα συντήρησης της σιδηροδρομικής υποδομής.

               (16)

               Περίπου το 60 % της εγκατεστημένης παραγωγικής ικανότητας της Πολωνίας από ορυκτά καύσιμα είναι ηλικίας άνω των 30 ετών. Ως εκ τούτου, απαιτούνται σημαντικές επενδύσεις τα επόμενα χρόνια. Το 2016, το επίπεδο διασύνδεσης ηλεκτρικής ενέργειας ήταν μεταξύ των χαμηλότερων στην ΕΕ. Σε συνδυασμό με τη σημαντική ποσότητα δυναμικότητας που πρέπει να παροπλιστεί και την αύξηση της ζήτησης ηλεκτρικής ενέργειας, τούτο συμβάλλει στις δυσοίωνες προοπτικές όσον αφορά τη διασφάλιση της επάρκειας παραγωγής ηλεκτρικής ενέργειας. Διακυβεύεται η επίτευξη των δεσμευτικών εθνικών στόχων του 2020 για την ενέργεια από ανανεώσιμες πηγές. Μετά την έναρξη λειτουργίας του τερματικού σταθμού υγροποιημένου φυσικού αερίου, η Πολωνία έχει βελτιώσει σημαντικά την ασφάλεια του εφοδιασμού της με αέριο. Έχει επίσης αναπτύξει το εθνικό της δίκτυο μεταφοράς και διανομής αερίου. Ωστόσο, οι εργασίες για τις διασυνδέσεις φυσικού αερίου περιφερειακής σημασίας δεν έχουν προχωρήσει σύμφωνα με το πρόγραμμα.

               (17)

               Στο πλαίσιο του Ευρωπαϊκού Εξαμήνου 2017, η Επιτροπή διενήργησε εμπεριστατωμένη ανάλυση της οικονομικής πολιτικής της Πολωνίας και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα σύγκλισης 2017 και το εθνικό πρόγραμμα μεταρρυθμίσεων 2017, καθώς και τη συνέχεια που δόθηκε στις συστάσεις που είχαν απευθυνθεί προς την Πολωνία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Πολωνία, αλλά και τη συμμόρφωσή τους με τους κανόνες και τις κατευθύνσεις της Ένωσης, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης, μέσω της συνεκτίμησης στοιχείων σε επίπεδο Ένωσης κατά τη διαμόρφωση μελλοντικών εθνικών αποφάσεων.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης για το 2017 και η γνώμη (5) του αποτυπώνεται ιδίως στη σύσταση 1 κατωτέρω,

         ΣΥΝΙΣΤΑ στην Πολωνία να λάβει μέτρα το 2017 και το 2018 προκειμένου:

               1.

               Να επιδιώξει ουσιαστικό δημοσιονομικό έργο το 2018 σύμφωνα με τις απαιτήσεις του προληπτικού σκέλους του συμφώνου Σταθερότητας και Ανάπτυξης, λαμβάνοντας υπόψη την ανάγκη ενίσχυσης της εν εξελίξει ανάκαμψης και εξασφάλισης της βιωσιμότητας των δημόσιων οικονομικών της Πολωνίας. Να λάβει μέτρα για τη βελτίωση της αποτελεσματικότητας των δημοσίων δαπανών και τον περιορισμό της χρήσης μειωμένων συντελεστών ΦΠΑ.

               2.

               Να λάβει μέτρα για την αύξηση της συμμετοχής στην αγορά εργασίας, ιδίως των γυναικών, των ατόμων με χαμηλή ειδίκευση και των ατόμων μεγαλύτερης ηλικίας, μεταξύ άλλων με την παροχή κατάλληλων δεξιοτήτων και την άρση των εμποδίων για μονιμότερες μορφές απασχόλησης. Να διασφαλίσει τη βιωσιμότητα και την επάρκεια του συνταξιοδοτικού συστήματος με τη λήψη μέτρων για την αύξηση της πραγματικής ηλικίας συνταξιοδότησης και με τη δρομολόγηση μεταρρύθμισης των προτιμησιακών συνταξιοδοτικών ρυθμίσεων.

               3.

               Να λάβει μέτρα για την άρση των φραγμών στις επενδύσεις, ιδίως στον τομέα των μεταφορών.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Οι καθαρές δημόσιες δαπάνες αποτελούνται από τις συνολικές δημόσιες δαπάνες εξαιρουμένων των δαπανών για τόκους, των δαπανών για προγράμματα της Ένωσης που αναπληρώνονται στο σύνολό τους από ενωσιακά κονδύλια και των αλλαγών μη διακριτικής ευχέρειας στη χρηματοδότηση των παροχών ανεργίας. Ο εθνικά χρηματοδοτούμενος ακαθάριστος σχηματισμός παγίου κεφαλαίου εξομαλύνεται σε διάστημα τετραετίας. Συνυπολογίζονται τα μέτρα διακριτικής ευχέρειας ή οι αυξήσεις εσόδων που είναι υποχρεωτικές διά νόμου. Έκτακτα μέτρα από πλευράς τόσο εσόδων όσο και δαπανών συμψηφίζονται.

      (5)  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση της Ευρωπαϊκής Κεντρικής Τράπεζας, της 10ης Ιουνίου 2015, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije (ΕΚΤ/2015/23)

text:
               18.6.2015

               EL

               Επίσημη Εφημερίδα της Ευρωπαϊκής Ένωσης

               C 201/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 10ης Ιουνίου 2015
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije
   (ΕΚΤ/2015/23)
   (2015/C 201/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία της Deloitte Revizija d.o.o., εξωτερικών ελεγκτών της Latvijas Banka, έληξε μετά το πέρας του ελέγχου για το οικονομικό έτος 2014. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2015.

               (3)

               Η Banka Slovenije επέλεξε την εταιρεία Ernst & Young d.o.o. ως εξωτερικούς της ελεγκτές για τα οικονομικά έτη 2015 έως 2017,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας Ernst & Young d.o.o. ως εξωτερικών ελεγκτών της Banka Slovenije για τα οικονομικά έτη 2015 έως 2017.

      Φρανκφούρτη, 10 Ιουνίου 2015.

            Ο πρόεδρος της ΕΚΤ

         Mario DRAGHI


Avis juridique important

|

31978H0482

78/482/ΕΟΚ: Γνώμη της Επιτροπής, της 12ης Μαΐου 1978, που απευθύνεται στην κυβέρνηση της Ιρλανδίας σχετικά με σχέδιο κανονισμού όσον αφορά την εφαρμογή της οδηγίας 74/561/ΕΟΚ σχετικά με την πρόσβαση στο επάγγελμα του οδικού μεταφορέα εμπορευμάτων στον τομέα των εθνικών και διεθνών μεταφορών

Επίσημη Εφημερίδα αριθ. L 152 της 08/06/1978 σ. 0024 - 0026

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31967H0171

67/171/EOK: Σύσταση της Επιτροπής, της 23ης Φεβρουαρίου 1967, που απευθύνεται στην κυβέρνηση της Γαλλίας σχετικά με το σχέδιο Διατάγματος αναφορικά με τον καθορισμό του καθεστώτος που ισχύει για τις διεθνείς οδικές μεταφορές επιβατών

Επίσημη Εφημερίδα αριθ. 047 της 15/03/1967 σ. 0692 - 0693

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31983H0403

83/403/ΕΟΚ: Σύσταση της Επιτροπής της 29ης Ιουλίου 1983 προς την Ελληνική Δημοκρατία σχετικά με τη διαρρύθμιση των κρατικών μονοπωλίων εμπορικού χαρακτήρα κατά την έννοια του άρθρου 37 παράγραφος 1 της συνθήκης ΕΟΚ (Το κείμενο στην ελληνική γλώσσα είναι το μόνο αυθεντικό)

Επίσημη Εφημερίδα αριθ. L 233 της 24/08/1983 σ. 0029 - 0030

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1983  προς την Ελληνική Δημοκρατία σχετικά με τη διαρρύθμιση των κρατικών μονοπωλίων εμπορικού χαρακτήρα κατά την έννοια του άρθρου 37 παράγραφος 1 της συνθήκης ΕΟΚ  (Το κείμενο στην ελληνική γλώσσα είναι το μόνο αυθεντικό)  (83/403/ΕΟΚ)  Ι. Η Ελληνική Δημοκρατία δυνάμει του άρθρου 40 παράγραφος 1 πρώτο εδάφιο της πράξεως προσχωρήσεως υποχρεούται να διαρρυθμίσει προοδευτικά, από την 1η Ιανουαρίου 1981, τα κρατικά μονοπώλια εμπορικού χαρακτήρα κατά την έννοια του άρθρου 37 παράγραφος 1 της συνθήκης ΕΟΚ, έτσι ώστε να αποκλείεται, πριν από τις 31 Δεκεμβρίου 1985, οποιαδήποτε διάκριση μεταξύ των υπηκόων των Κρατών μελών ως προς τους όρους εφοδιασμού και διαθέσεως.  Εξάλλου, στο δεύτερο εδάφιο του άρθρου 40 παράγραφος 1, προβλέπεται ότι τα Κράτη μέλη αναλαμβάνουν έναντι της Ελληνικής Δημοκρατίας ισοδύναμες υποχρεώσεις. Ωστόσο, στα άλλα Κράτη μέλη, κανένα προϊόν δεν αποτελεί το αντικείμενο μονοπωλίου εμπορικού χαρακτήρα έναντι της Ελλάδας.  Δυνάμει του τρίτου εδαφίου του άρθρου 40 παράγραφος 1, η Επιτροπή υποχρεούται να απευθύνει στην Ελληνική Δημοκρατία, ήδη από το 1981, συστάσεις για τον τρόπο και το ρυθμό σύμφωνα με τους οποίους πρέπει να πραγματοποιηθεί η προσαρμογή που προβλέπεται στο πρώτο εδάφιο.  Σύμφωνα με το άρθρο 37 παράγραφος 3 της συνθήκης ΕΟΚ -διάταξη εφαρμοστέα δυνάμει του άρθρου 1 παράγραφος 3 της συνθήκης προσχωρήσεως- ο ρυθμός των προβλεπομένων μέτρων πρέπει να προσαρμοσθεί στην κατάργηση των ποσοτικών περιορισμών για τα ίδια προϊόντα, που προβλέπεται από τα άρθρα 30 μέχρι και 34.  ΙΙ. Η πράξη προσχωρήσεως θεσπίζει στο άρθρο 35 την κατάργηση των ποσοτικών περιορισμών από της προσχωρήσεως, εκτός από ορισμένα προϊόντα που αναφέρονται στο άρθρο 36 και απαριθμούνται στο παράρτημα ΙΙΙ για τα οποία έχουν καθοριστεί ορισμένες αρχικές ποσοστώσεις εισαγωγής. Όσον αφορά το ρυθμό καταργήσεως των ποσοτικών περιορισμών εισαγωγής των προϊόντων αυτών με προέλευση τα άλλα Κράτη μέλη, το άρθρο 36 παράγραφος 3 της προαναφερόμενης πράξεως προβλέπει κατά τη διάρκεια της μεταβατικής περιόδου προοδευτική αύξηση κατά 25 % στην άρχή κάθε έτους όσον αφορά τις ποσοστώσεις που εκφράζονται σε λογιστικές μονάδες και κατά 20 % στην αρχή κάθε έτους για τις ποσοστώσεις που εκφράζονται σε ποσότητα.  Ωστόσο, κανένα από τα προϊόντα που αποτελούν το αντικείμενο μονοπωλίου στην Ελλάδα κατά την έννοια του άρθρου 37 της συνθήκης ΕΟΚ, δεν αναγράφεται στο προαναφερόμενο παράρτημα ΙΙΙ, έτσι ώστε δεν ορίστηκε καμία αρχική ποσόστωση για τα προϊόντα αυτά. Η Επιτροπή, για να προσδιορίσει το ρυθμό προοδευτικής κατάργησης των υφιστάμενων εν προκειμένω ποσοτικών περιορισμών, κρίνει κατά συνέπεια αναγκαίο να αναφερθεί στα κριτήρια του άρθρου 33 της συνθήκης ΕΟΚ, λαμβανομένης βέβαια υπόψη της βραχύτερης μεταβατικής περιόδου που έχει χορηγηθεί στην Ελλάδα. Το άρθρο αυτό προβλέπει μεταβατική περίοδο δώδεκα ετών και τον καθορισμό μιας αρχικής ελάχιστης ποσόστωσης ίσης με το 3 % της εθνικής παραγωγής, υπό τον όρο ότι η αρχική αυτή ποσόστωση δεν πρέπει να είναι κατώτερη από τις ανοιχθείσες διμερείς ποσοστώσεις έναντι των άλλων Κρατών μελών κατά την έναρξη της ισχύος της συνθήκης προσχωρήσεως. Η ποσόστωση αυτή ανήλθε στο 5 % μετά το τρίτο έτος και στο 20 % τουλάχιστον στο τέλος του δέκατου έτους.  ΙΙΙ. Λαμβανομένης υπόψη της βραχύτερης μεταβατικής περιόδου που έχει καθοριστεί με το άρθρο 40 παράγραφος 1 της πράξεως προσχωρήσεως, η οποία λήγει στις 31 Δεκεμβρίου 1985, καθώς και του χρόνου που έχει ήδη διαρρεύσει, η Επιτροπή κρίνει ότι η ποσόστωση που πρέπει να ανοίξει η Ελλάδα για το έτος 1983 θα πρέπει να είναι τουλάχιστον ίση με το 6 % της εθνικής παραγωγής και, στην περίπτωση που δεν υφίσταται εθνική παραγωγή, τουλάχιστον ίση με το 6 % της εθνικής κατανάλωσης. Για τα δύο απομένοντα έτη, ποσοστώσεις 9 και 15 % αντίστοιχα της φαίνονται δίκαιες.  IV. Για τους λόγους αυτούς, και με την επιφύλαξη της στάσης που θα υιοθετήσει αργότερα, ανάλογα με τα αποτελέσματα που θα προκύψουν από την εφαρμογή της παρούσας συστάσεως, η Επιτροπή απευθύνει στην Ελληνική Δημοκρατία, δυνάμει του άρθρου 40 παράγραφος 1 τρίτο εδάφιο της πράξεως προσχωρήσεως, τη σύσταση:  1. Ν' ανοίξει για καθένα από τα προϊόντα που αποτελούν στην Ελλάδα αντικείμενο εθνικού μονοπωλίου εμπορικού χαρακτήρα, μία ποσόστωση ίση τουλάχιστον με:  - για την εναπομένουσα περίοδο του έτους 1983, το 6 % της αντίστοιχης εθνικής παραγωγής ή κατανάλωσης του έτους 1982,  - για το έτος 1984, το 9 % της εθνικής παραγωγής ή κατανάλωσης του έτους 1983, Π για το έτος 1985, το 15 % της εθνικής παραγωγής ή κατανάλωσης του έτους 1984,  ενώ είναι σαφές ότι μετά τις 31 Δεκεμβρίου 1985, το αργότερο, δεν θα είναι πλέον δεκτός κανένας ποσοτικός περιορισμός.  Στις ποσοστώσεις μπορούν να μετέχουν όλοι οι εισαγωγείς στην Ελλάδα και τα εισαγόμενα στο πλαίσιο των ποσοστώσεων αυτών προϊόντα δεν μπορούν να υπόκεινται στην Ελλάδα σε αποκλειστικά δικαιώματα εμπορίας.  2. Να πληροφορήσει όλους τους ενδιαφερόμενους με την κατάλληλη δημοσιότητα, και ιδίως με τη δημοσίευση στην Εφημερίδα της Κυβερνήσεως της Ελληνικής Δημοκρατίας μιας αγγελίας προς τους εισαγωγείς, σχετικά με τις δυνατότητες που τους προσφέρονται, στο πλαίσιο των προαναφερομένων ποσοστώσεων, να προμηθεύονται τα παρακάτω προϊόντα από τα άλλα Κράτη μέλη.  Η παρούσα σύσταση αφορά τα ακόλουθα προϊόντα, ανάλογα με την κλάση τους στο Κοινό Δασμολόγιο:  1. Άλας (25.01 Α ΙΙ β))  2. Θείο (ex 25.03)  3. Έλαια ακατέργαστα εκ πετρελαίου (27.09)  4. Βενζίνη (ex 27.10 Α ΙΙΙ)  5. Βενζίνη super (ex 27.10 Α ΙΙΙ)  6. Φωτιστικό πετρέλαιο (ex 27.10 Β ΙΙΙ)  7. Πετρέλαιο εσωτερικής καύσεως (ex 27.10 Γ Ι)  8. Πετρέλαιο εξωτερικής καύσεως (ex 27.10 Γ ΙΙ)  9. Θειικό ποτάσιο (ex 28.38 Α ΙΙ)  10. Δουλκίνη (ex 29.25 Β Ι)  11. Σπίρτα (πυρεία) (36.06)  12. Παιγνιόχαρτα (97.04 Α).  Βρυξέλλες, 29 Ιουλίου 1983.  Για την Επιτροπή  Frans ANDRIESSEN  Μέλος της Επιτροπής


Avis juridique important

|

31983K0259

Σύσταση αριθ. 259/83/ΕΚΑΧ της Επιτροπής της 27ης Ιανουαρίου 1983 για την επιβολή οριστικού δασμού αντιντάμπινγκ στις εισαγωγές μικρών δοκών με πλατιά πτερύγια (μορφοσίδηροι), καταγωγής Ισπανίας

Επίσημη Εφημερίδα αριθ. L 030 της 01/02/1983 σ. 0061 - 0064

***** ΣΥΣΤΑΣΗ αριθ. 259/83/ΕΚΑΧ ΤΗΣ ΕΠΙΤΡΟΠΗΣ  της 27ης Ιανουαρίου 1983  για την επιβολή οριστικού δασμού αντιντάμπινγκ στις εισαγωγές μικρών δοκών με πλατιά πτερύγια (μορφοσίδηροι), καταγωγής Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση αριθ. 3018/79/ΕΚΑΧ της Επιτροπής της 21ης Δεκεμβρίου 1979 περί της άμυνας κατά των εισαγωγών από χώρες μη μέλη της Ευρωπαϊκής Κοινότητας Άνθρακα και Χάλυβα που αποτελούν αντικείμενο ντάμπινγκ ή επιδοτήσεων (1), όπως τροποποιήθηκε τελευταία από τη σύσταση αριθ. 3025/82/ΕΚΑΧ (2), και ιδίως το άρθρο 12,  Μετά από διαβουλεύσεις στα πλαίσια της συμβουλευτικής επιτροπής που έχει συσταθεί με την εν λόγω σύσταση,  Εκτιμώντας:  ότι τον Ιούλιο 1982 η Επιτροπή έλαβε καταγγελία που υπέβαλε η Walzstahl-Vereinigung, Duesseldorf, εξ ονόματος όλων σχεδόν των κοινοτικών παραγωγών σιδηροδοκών με πλατιά πτερύγια·  ότι η καταγγελία περιείχε επαρκή αποδεικτικά στοιχεία για την άσκηση ντάμπινγκ έναντι του ομοειδούς προϊόντος καταγωγής Ισπανίας και για την προκύπτουσα υλική ζημία· ότι η Επιτροπή ανακοίνωσε, κατά συνέπεια, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3), την κίνηση διαδικασίας σχετικά με τις εισαγωγές σιδηροδοκών με πλατιά πτερύγια καταγωγής Ισπανίας και άρχισε έρευνα επί του θέματος σε κοινοτικό επίπεδο·  ότι, για τον προκαταρκτικό προσδιορισμό του ντάμπινγκ, η Επιτροπή συνέκρινε τις τιμές των εισαγωγών στην Κοινότητα σιδηροδοκών με πλατιά πτερύγια καταγωγής Ισπανίας με τις βασικές τιμές που δημοσιεύτηκαν για τα προϊόντα αυτά από την Επιτροπή· ότι, επιπλέον, βάσει των τότε διαθέσιμων αποδεικτικών στοιχείων, η Επιτροπή κατέληξε στο συμπέρασμα ότι οι εισαγωγές αυτές που είχαν υποστεί ντάμπινγκ προκαλούσαν ή απειλούσαν να προκαλέσουν ζημία στον κοινοτικό βιομηχανικό κλάδο· ότι, κατά συνέπεια, η Επιτροπή, με τη σύσταση αριθ. 2242/82/ΕΚΑΧ (4), επέβαλε προσωρινό δασμό αντιντάμπινγκ στις εισαγωγές σιδηροδοκών με πλατιά πτερύγια καταγωγής Ισπανίας·  ότι ο δασμός αυτός ήταν ίσος με το ποσό κατά το οποίο οι τιμές εισαγωγής των εν λόγω προϊόντων ήταν χαμηλότερες από τις βασικές τιμές που είχαν δημοσιευθεί από την Επιτροπή, αλλά όχι χαμηλότερος από τη διαφορά που είχε καθοριστεί μεταξύ των βασικών αυτών τιμών και των τιμών που εμφαίνονται στις αιτήσεις για τις άδειες εισαγωγής των σχετικών προϊόντων στην Ομοσπονδιακή Δημοκρατία της Γερμανίας κατά τη διάρκεια του πρώτου εξαμήνου του 1982· ότι, συνεπώς, η Επιτροπή διαπίστωσε ότι στην περίοδο μεταξύ Ιανουαρίου και Ιουλίου 1982 η διαφορά μεταξύ των πραγματικών τιμών των εισαγωγών αυτών, cif στα γερμανικά σύνορα με πληρωμένο το δασμό, ήταν σημαντικά ανώτερη από το ελάχιστο ποσό του ισχύοντος προσωρινού δασμού· ότι, ως εκ τούτου, η Επιτροπή, με τη σύσταση αριθ. 3024/82/ΕΚΑΧ (5), τροποποίησε τον προσωρινό αυτό δασμό αφού εισήγαγε έναν ειδικό δασμό που αντιπροσώπευε την πραγματική διαφορά· ότι, ταυτόχρονα, παρέτεινε τη διάρκεια ισχύος του προσωρινού δασμού για περίοδο που δεν υπερβαίνει τους δύο μήνες·  ότι, κατά τη διάρκεια της περαιτέρω έρευνας, η Επιτροπή ζήτησε από τους κοινοτικούς παραγωγούς, εξαγωγείς, εισαγωγείς και οικονομικούς φορείς που είναι γνωστοί ως ενδιαφερόμενοι, κάθε πληροφορία που έκρινε αναγκαία για να καταλήξει σε τελικό προσδιορισμό του περιθωρίου ντάμπινγκ και της ζημίας· ότι η Επιτροπή ενήργησε επιθεωρήσεις στις εγκαταστάσεις των δύο ενδιαφερομένων ισπανών εξαγωγέων, δηλαδή της Empresa Nacional Siderurgica SA (Ensidesa) και της Jose Maria Aristrain Madrid, SA, Madrid· ότι η Επιτροπή ενήργησε επίσης επιτόπιες έρευνες στις εγκαταστάσεις των ακολούθων κοινοτικών παραγωγών: Thyssen AG, Duisburg· Stahlwerke Peine-Salzgitter AG, Salzgitter· Arbed Saarstahl GmbH, Voelklingen, και στα γραφεία της Thyssen Stahl Union, Duesseldorf, καθώς και στους ακόλουθους εισαγωγείς: Carl Spaeter GmbH και Kloeckner & Co., Duisburg· Aristrain Internationale Handelsgesellschaft mbH, Frankfurt·  ότι η Επιτροπή επέλεξε τη χρονική περίοδο από την 1η Αυγούστου 1981 έως τις 31 Ιουλίου 1982 σαν περίοδο έρευνας για την εξέταση της ασκήσεως πρακτικής ντάμπινγκ·  ότι για να προσδιοριστεί οριστικά η ύπαρξη ντάμπινγκ, η Επιτροπή συνέκρινε τις ισπανικές τιμές εξαγωγής με τις κανονικές αξίες για τις πωλήσεις που πραγματοποιήθηκαν κατά την περίοδο έρευνας·  ότι, όσον αφορά την Ensidesa και την Aristrain, οι κανονικές αξίες προσδιορίστηκαν βάσει των τιμών που πληρώθηκαν ή των πληρωτέων τιμών για τα ομοειδή προϊόντα στην εγχώρια αγορά κατά τη διάρκεια της περιόδου έρευνας, προσαρμοσμένες στο επίπεδο τιμής «εκ του  εργοστασίου», και λαμβανομένου υπόψη του γεγονότος ότι σε ορισμένες περιπτώσεις το μεταφορικό κόστος που φέρουν οι εταιρείες στην εσωτερική αγορά ήταν υψηλότερο από το αντίστοιχο ποσό που χρεώνεται στον πελάτη, εκεί όπου η διαφορά αυτή είχε επαρκώς αποδειχθεί για την Επιτροπή· ότι για να καθοριστεί η κανονική αξία, η Επιτροπή έλαβε επίσης υπόψη της τις ποσοτικές διευκολύνσεις που περιοδικά χορηγήθηκαν σε ορισμένους πελάτες, εκεί όπου οι εταιρείες προσκόμισαν τα σχετικά επαρκή αποδεικτικά στοιχεία·  ότι οι κανονικές αξίες καθορίστηκαν χωριστά για κάθε τύπο σιδηροδοκών με πλατιά πτερύγια, αφού ελήφθησαν υπόψη οι ακριβείς διαστάσεις των προϊόντων που είχαν εξαχθεί·  ότι οι τιμές εξαγωγής προσδιορίστηκαν βάσει των πληρωτέων τιμών ή των τιμών που πληρώθηκαν για τα εν λόγω προϊόντα που πωλήθηκαν για εξαγωγή στην Κοινότητα κατά τη διάρκεια της περιόδου έρευνας, προσαρμοσμένες στο επίπεδο «εκ του εργοστασίου », λαμβανομένου υπόψη, όπου έπρεπε, του κόστους εσωτερικής και υπερπόντιας μεταφοράς, ασφαλίσεως και λιμενικών τελών· ότι, βάσει των στοιχείων που της ήταν διαθέσιμα, η Επιτροπή έλαβε επίσης υπόψη της τις ετήσιες εκπτώσεις που χορηγούνται από μια εξαγωγική επιχείρηση σε κοινοτικό εισαγωγέα·  ότι, καθώς η Aristrain πωλούσε το σύνολο των εξεταζομένων εξαγομένων προϊόντων της στην 100 % θυγατρική της στη Φραγκφούρτη της Γερμανίας, οι εξαγωγικές τιμές της είχαν κατασκευαστεί βάσει της τιμής με την οποία τα εισαγόμενα προϊόντα μεταπωλούνται στους πρώτους ανεξάρτητους αγοραστές, λαμβανομένων υπόψη των σχετικών περιθωρίων για κάθε είδος κόστους μεταξύ εισαγωγής και μεταπωλήσεως, περιλαμβανομένου του κόστους μεταφοράς εντός της Κοινότητας, της ασφαλίσεως, του κόστους προωθήσεως και του παρεπόμενου κόστους, των τελωνειακών δασμών και ενός λογικού περιθωρίου για γενικά έξοδα και κέρδος· ότι υπολογίστηκαν επίσης τα περιθώρια για διαφορές που ανακύπτουν στο επίπεδο του εμπορίου·  ότι και οι δύο εξαγωγικές εταιρείες έλαβαν εξαγωγικές φορολογικές εκπτώσεις για τα εν λόγω προϊόντα· ότι η Επιτροπή, ως εκ τούτου, ζήτησε τον καθορισμό του ποσού των σωρευτικών εμμέσων φορολογικών επιβαρύνσεων που είχαν επιβληθεί σε προϊόντα που ενσωματώνονται στα εν λόγω εξαχθέντα προϊόντα, καθώς επίσης και στα προϊόντα που προορίζονται για κατανάλωση στην εσωτερική αγορά· ότι ούτε η κυβέρνηση της Ισπανίας ούτε οι εξαγωγικές εταιρείες υπέβαλαν αποδεικτικά στοιχεία αναφορικά με το ποσό των εν λόγω φορολογικών επιβαρύνσεων, όπως τους είχε ζητηθεί από την Επιτροπή· ότι η Επιτροπή, κατά συνέπεια, προσαύξησε την τιμή εξαγωγής κατά ποσό που υπολόγισε βάσει των στοιχείων που της ήταν γνωστά·  ότι η σύγκριση μεταξ1των τιμών εξαγωγής και των κανονικών αξιών εμφάνισε μέσα σταθμισμένα περιθώρια ντάμπινγκ 9,40 % που ισοδυναμεί με 29,77 ECU ανά τόνο για την Aristrain και 10,26 % που ισοδυναμεί με 30,33 ECU ανά τόνο για την Ensidesa·  ότι οι εξαγωγείς υποστήριξαν πως, λόγω της υποτιμήσεως του ισπανικού νομίσματος μετά το τέλος της περιόδου έρευνας, η Επιτροπή θα έπρεπε να αναθεωρήσει τα στοιχεία που αφορούν το ντάμπινγκ· ότι η Επιτροπή θεώρησε ότι δεν είναι ενδεδειγμένο να λάβει υπόψη της την υποτίμηση αυτή εφόσον οι εξαγωγείς δεν απέδειξαν ότι η υποτίμηση μείωσε ή εξαφάνισε το περιθώριο ντάμπινγκ·  ότι, όσον αφορά τη ζημία, τα αποδεικτικά στοιχεία που διαθέτει η Επιτροπή εμφανίζουν ότι οι εισαγωγές στην Κοινότητα των σχετικών προϊόντων καταγωγής Ισπανίας αυξήθηκαν από 129 099 τόνους το 1980 σε 134 969 τόνους το 1981 και σε 83 484 τόνους κατά τους πρώτους έξι μήνες του 1982· ότι, όσον αφορά τη γερμανική αγορά, η οποία κατά παράδοση απορρόφησε τη μεγάλη πλειοψηφία των ισπανικών σιδηροδοκών με πλατιά πτερύγια, οι εισαγωγές από την Ισπανία αυξήθηκαν από μία μέση μηνιαία ποσότητα 9 342 τόνων το 1980 σε 15 304 τόνους το δεύτερο ήμισυ του 1981 και σε μέση ποσότητα 13 184 τόνων κατά τη διάρκεια των πρώτων έξι μηνών του 1982· ότι κατά τη διάρκεια της περιόδου μεταξύ Ιανουαρίου και Ιουνίου 1982, οι εισαγωγές του εν λόγω προϊόντος από την Ισπανία ήταν κατά 105 % υψηλότερες από αυτές της ίδιας περιόδου του προηγούμενου έτους·  ότι το τμήμα της κοινοτικής αγοράς που κατέχουν αυτές οι ισπανικές εξαγωγές μειώθηκε ελαφρά από 7,4 % σε 6,8 % μεταξύ 1980 και 1981, αλλά αυξήθηκε ραγδαία σε 18,7 % κατά την περίοδο μεταξύ Ιανουαρίου και Ιουνίου 1982· ότι τα αντίστοιχα τμήματα αγοράς στην Ομοσπονδιακή Δημοκρατία της Γερμανίας ήταν 16,3 % το 1980, 18,9 % το 1981 και 29,4 % κατά το πρώτο ήμισυ του 1982 ·  ότι οι σιδηροδοκοί με πλατιά πτερύγια πωλούνται κατά γενικό κανόνα σε εμπόρους που αποθεματοποιούν και τις μεταπωλούν μέσα στην Κοινότητα· ότι η ίδια ομάδα εμπόρων που αγοράζει αυτές τις ισπανικές εξαγωγές αγοράζει επίσης ομοειδή προϊόντα από τους κοινοτικούς παραγωγούς· ότι οι τιμές που πωλήθηκαν στους εμπόρους αυτούς οι σιδηροδοκοί με πλατιά πτερύγια καταγωγής Ισπανίας, στις περισσότερες περιπτώσεις, ήταν σημαντικά κατώτερες από τις τιμές καταλόγου των κοινοτικών παραγωγών που ίσχυαν κατά το χρόνο παραδόσεως των εισαγομένων προϊόντων·  ότι η Επιτροπή εξέτασε επίσης τις επιπτώσεις των εισαγωγών αυτών από την Ισπανία για τον κοινοτικό βιομηχανικό κλάδο· ότι η Επιτροπή διαπίστωσε πως ο μηνιαίος μέσος όρος παραγωγής ομοειδών προϊόντων στη Γερμανία μειώθηκε κατά 28 % στο διάστημα μεταξύ του 1981 και των εννέα πρώτων μηνών του 1982, και πως οι παραγωγοί της Κοινότητας υπέστησαν ουσιαστική μείωση των πωλήσεών τους· ότι η εξέταση της εξελίξεως των πωλήσεων στη γερμανική αγορά δείχνει πως μεταξύ του 1980 και του δευτέρου τριμήνου του 1982 οι πωλήσεις των γερμανών παραγωγών μειώθηκαν κατά 64,3 %, δηλαδή από μία μέση μηνιαία ποσότητα 30 203 τόνων σε 13 192 τόνους το μήνα· ότι κατά τη διάρκεια της ίδιας περιόδου οι πωλήσεις άλλων παραγωγών της ΕΚΑΧ στη Γερμανία μειώθηκαν κατά 40,1 %, δηλαδή από μία μέση μηνιαία ποσότητα 25 509 τόνων σε 15 272 τόνους το μήνα· ότι το τμήμα αγοράς που κατέχουν οι γερμανοί κατασκευαστές σιδηροδοκών με πλατιά πτερύγια στην εγχώρια αγορά τους μειώθηκε από 52,7 % το 1980 σε 46 % το 1981 και σε 37,6 % κατά το πρώτο ήμισυ του 1982, ενώ το τμήμα αγοράς που κατέχουν άλλοι παραγωγοί της ΕΚΑΧ μειώθηκε από 30,7 % το 1981 σε 27,7 % κατά τους πρώτους έξι μήνες του 1982·  ότι η Επιτροπή έλαβε επίσης υπόψη της το γεγονός ότι η κοινοτική βιομηχανία χάλυβα ευρίσκεται σε κατάσταση κρίσεως· ότι μεταξύ του 1974 και του 1980 η παραγωγή των εν λόγω προϊόντων μειώθηκε περισσότερο από 13 %, ενώ οι απασχολούμενοι μειώθηκαν κατά 244 700, δηλαδή κατά 30,8 % μεταξύ 1974 και 1981 · ότι η κατάσταση των κοινοτικών παραγωγών συνεχίζει να χαρακτηρίζεται από άκρως χαμηλά επίπεδα χρησιμοποίησης της ικανότητας παραγωγής και από σοβαρά μειωμένα κέρδη ή και ζημίες ·  ότι για να θεραπεύσει την κατάσταση αυτή, η πολιτική της Κοινότητας για το χάλυβα αποσκοπεί να εξασφαλίσει επαρκή επίπεδα τιμών για τα εν λόγω προϊόντα που πωλούνται μέσα στην Κοινότητα, χρησιμοποιώντας ποσοστώσεις παραγωγής για τις εταιρείες ΕΚΑΧ, καθώς και την υποχρέωση να τηρούνται ορισμένα επίπεδα τιμών· ότι αυτές οι ποσοστώσεις παραγωγής προσαρμόζονται περιοδικά βάσει των προβλέψεων προσφοράς και ζητήσεως για τα εν λόγω προϊόντα, λαμβανομένης υπόψη της εξελίξεως των εισαγωγών από τρίτες χώρες· ότι οποιαδήποτε απότομη αύξηση των εισαγωγών από τρίτες χώρες απαιτεί προσαρμογή προς τα κάτω των ποσοστώσεων των κοινοτικών παραγωγών και, κατ' επέκταση, αυξάνει το έμμεσο κόστος τους μειώνοντας περισσότερο τα περιθώριά τους·  ότι η Επιτροπή έκρινε αν προκλήθηκε ζημία από άλλους παράγοντες οι οποίοι, μεμονωμένα ή συνδυαστικά, θα μπορούσαν να επιδράσουν δυσμενώς στον κοινοτικό βιομηχανικό κλάδο, όπως ο όγκος και οι τιμές άλλων εισαγωγών ή η μείωση της ζητήσεως· ότι ενώ το επίπεδο καταναλώσεως στη γερμανική αγορά παρέμεινε σταθερό το 1980 και 1981, μειώθηκε κατά 21 %, δηλαδή 12 626 τόνους το μήνα κατά τη διάρκεια των πρώτων έξι μηνών του 1982· ότι, ενώ οι εισαγωγές από τρίτες χώρες πλην της Ισπανίας αυξήθηκαν κατά 16,7 %, δηλαδή από 26 077 τόνους το 1980 σε 30 433 τόνους το 1981, μειώθηκαν εκ νέου ελαφρά κατά 6 %, δηλαδή σε 14 285 τόνους κατά τους πρώτους έξι μήνες του 1982· ότι η επίδραση των εισαγωγών από την Ισπανία, που έχουν αποτελέσει αντικείμενο ντάμπινγκ, οι οποίες το 1981 αντιπροσώπευαν πάνω από 81 % και κατά τη διάρκεια των πρώτων έξι μηνών του 1982 σχεδόν το 85 % όλων των εισαγωγών στην Ομοσπονδιακή Δημοκρατία της Γερμανίας από τρίτες χώρες μη μέλη, απομονώθηκε από τους άλλους αυτούς παράγοντες·  ότι τα γεγονότα, όπως καθορίστηκαν τελικά, εμφανίζουν ότι, αν ληφθεί υπόψη η ήδη άκρως δυσχερής κατάσταση του κοινοτικού βιομηχανικού κλάδου και οι προσπάθειες αναδιαρθρώσεως που καταβάλλονται επί του παρόντος, έχει προκληθεί υλική ζημία με τις εισαγωγές προϊόντων από την Ισπανία που έχουν υποστεί ντάμπινγκ και ότι θα προκαλείτο περαιτέρω ζημία αν δεν λαμβάνονταν προσωρινά μέτρα·  ότι, κάτω από τις σοβαρές συνθήκες δοκιμασίας της κοινοτικής βιομηχανίας χάλυβα, τα συμφέροντα της Κοινότητας απαιτούν την επιβολή οριστικού δασμού αντιντάμπινγκ και την οριστική είσπραξη των ποσών που εξασφαλίζονται μέσω επιβολής προσωρινού δασμού· ότι, λαμβανομένου υπόψη του μεγέθους της προκληθείσας ζημίας, επιβάλλεται το ποσό του οριστικού δασμού να είναι ίσο με τα προσδιορισθέντα περιθώρια ντάμπινγκ, αφού ληφθούν κατάλληλα υπόψη οι μειώσεις της αξίας τις οποίες επικαλούνται οι εισαγωγείς και για τις οποίες παρέχονται επαρκή αποδεικτικά στοιχεία στις αρμόδιες εθνικές αρχές,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  1. Επιβάλλεται με την παρούσα σύσταση οριστικός δασμός αντιντάμπινγκ στις σιδηροδοκούς με πλατιά πτερύγια της διακρίσεως 73.11 Α ex Ι του Κοινού Δασμολογίου που αντιστοιχεί στον κώδικα NIMEXE 73.11-12, καταγωγής Ισπανίας.  2. Το ποσό του δασμού αυτού θα είναι ίσο προς 29,77 ECU ανά 1 000 χιλιόγραμμα καθαρού βάρους για τις σιδηροδοκούς με πλατιά πτερύγια που κατασκευάζει και εξάγει η Jose Maria Aristrain SA η Jose Maria Aristrain-Madrid SA και 30,33 ECU ανά 1 000 χιλιόγραμμα καθαρού βάρους για τις σιδηροδοκούς με πλατιά πτερύγια που κατασκευάζει και εξάγει η Empresa Nacional Siderurgica SA (Ensidesa).  3. Ωστόσο, ο δασμός θα μειώνεται μέχρι 10 % στην περίπτωση που ο εισαγωγέας θα προσφέρει στις αρμόδιες εθνικές αρχές ικανοποιητικές αποδείξεις ότι τα εισαγόμενα προϊόντα είναι κατώτερης ποιότητας ή δεύτερης διαλογής.  4. Οι ισχύουσες διατάξεις που αφορούν τους τελωνειακούς δασμούς εφαρμόζονται ως προς το δασμό αυτό.  Άρθρο 2  Τα ποσά που έχουν εξασφαλιστεί μέσω της εφαρμογής προσωρινού δασμού αντιντάμπινγκ δυνάμει της συστάσεως αριθ. 2242/82/ΕΚΑΧ, όπως τροποποιήθηκε από τη σύσταση αριθ. 3024/82/ΕΚΑΧ, θα εισπραχθούν οριστικά στο μέτρο που δεν υπερβαίνουν το ποσό του οριστικού δασμού που επιβάλλεται δυνάμει του άρθρου 1. Άρθρο 3  Η παρούσα σύσταση αρχίζει να ισχύει την επομένη από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 27 Ιανουαρίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 317 της 13. 11. 1982, σ. 17.  (3) ΕΕ αριθ. C 207 της 10. 8. 1982, σ. 4.  (4) ΕΕ αριθ. L 238 της 13. 8. 1982, σ. 32.  (5) ΕΕ αριθ. L 317 της 13. 11. 1982, σ. 16.


Avis juridique important

|

31961K0001

ΕΚΑΧ Ανωτάτη Αρχή: Σύσταση αριθ. 161 της 1ης Μαρτίου 1961 προς τις κυβερνήσεις των κρατών μελών, περί δημοσιεύσεως ή ανακοινώσεως των τιμοκαταλόγων, τιμών και τιμολογιακών ρυθμίσεων που εφαρμόζονται στις μεταφορές άνθρακα και χάλυβα

Επίσημη Εφημερίδα αριθ. 018 της 09/03/1961 σ. 0469 - 0471 Φινλανδική ειδική έκδοση: Κεφάλαιο 7 τόμος 1 σ. 0028  Σουηδική ειδική έκδοση: Κεφάλαιο 7 τόμος 1 σ. 0028  Δανική ειδική έκδοση: Σειρά I Κεφάλαιο 1959-1962 σ. 0066  Αγγλική ειδική έκδοση: Σειρά I Κεφάλαιο 1959-1962 σ. 0069  Ελληνική ειδική έκδοση: Κεφάλαιο 07 τόμος 1 σ. 0025  Ισπανική ειδική έκδοση: Κεφάλαιο 07 τόμος 1 σ. 0037  Πορτογαλική ειδική έκδοση : Κεφάλαιο 07 τόμος 1 σ. 0037

ΣΥΣΤΑΣΗ αριθ. 1-61 της 1ης Μαρτίου 1961 προς τις  Κυβερνήσεις των Κρατών μελών περί δημοσιεύσεως ή  ανακοινώσεως των τιμοκαταλόγων, τιμών και τιμολογιακών  ρυθμίσεων που εφαρμόζονται στις μεταφορές άνθρακος και  χάλυβοςΗ ΑΝΩΤΑΤΗ ΑΡΧΗ,Έχοντας υπόψη:τις διατάξεις των  άρθρων 2 έως 5, 8, 14, 15, 60, 70 και 86 της συνθήκης και το  άρθρο 10 της συμφωνίας για τις μεταβατικές  διατάξεις,Εκτιμώντας:ότι η τρίτη παράγραφος του άρθρου 70  της συνθήκης προβλέπει ότι οι τιμοκατάλογοι, οι τιμές και οι  τιμολογιακές ρυθμίσεις παντός είδους που εφαρμόζονται στη  μεταφορά άνθρακος και χάλυβος, εντός κάθε Κράτους μέλους  καθώς και μεταξύ των Κρατών μελών, θα δημοσιεύονται ή θα  γνωστοποιούνται στην Ανωτάτη Αρχή ότι η διάταξη αυτή έχει  ισχύ νόμου η οποία δεσμεύει τα Κράτη μέλη της Κοινότητος και  την Ανώτατη Αρχή  ότι όμως για να αποκτήσει ισχύ η εν λόγω  διάταξη, ιδιαίτερα σε σχέση με τους διάφορους τύπους των  επιχειρήσεων μεταφορών, είναι αναγκαίο τα Κράτη μέλη να  εκδώσουν διατάξεις εφαρμογής ότι παρόμοιες διατάξεις είτε  δεν υπάρχουν είτε είναι ελλειπείς, και η Ανώτατη Αρχή  υποχρεούται επομένως να διατυπώσει σύσταση, καλώντας τα  Κράτη μέλη να εκδώσουν τις απαραίτητες διατάξεις  εφαρμογής ότι τα μέτρα που θα ληφθούν από τα Κράτη μέλη για  την εφαρμογή της ανωτέρω διατάξεως πρέπει σε ουσία, σκοπό  και τύπο να είναι τέτοια ώστε να καταστεί δυνατή η  πραγματοποίηση του επιδιωκόμενου σκοπού της δημοσιεύσεως ή  γνωστοποιήσεως των τιμοκαταλόγων, τιμών και τιμολογιακών  ρυθμίσεων  προς τούτο τα Κράτη μέλη πρέπει να λάβουν υπόψη  ότι η αρχή της δημοσιεύσεως ή γνωστοποιήσεως στην οποία  αναφέρεται η τρίτη παράγραφος του άρθρου 70 δεν αποτελεί  αυτή καθεαυτή σκοπό ότι η δημοσίευση ή γνωστοποίηση αυτές  καθεαυτές αποτελούν απλώς μέσο για την επίτευξη άλλων στόχων  της συνθήκης  ότι στην παρούσα στιγμή πρωταρχική  σπουδαιότητα δίδεται στις διατάξεις της συνθήκης που  αναφέρονται στις μεταφορές, προς τις οποίες οι  ενδιαφερόμενοι και ιδίως οι επιχειρήσεις μεταφορών πρέπει  υποχρεωτικά να συμμορφώνονται ότι οι σχετικές διατάξεις  είναι οι ακόλουθες:- το άρθρο 4 παράγραφος β) της συνθήκης,  το οποίο σε συνδυασμό με την πρώτη παράγραφο του άρθρου 70  προβλέπει ότι στους καταναλωτές που ευρίσκονται σε  συγκριτικώς όμοιες συνθήκες πρέπει να προσφέρονται  συγκριτικώς όμοιοι όροι τιμών - η δεύτερη παράγραφος του  άρθρου 70 της συνθήκης, η οποία απαγορεύει ιδίως διακρίσεις  στις τιμές και όρους μεταφοράς βάσει της χώρας προελεύσεως ή  προορισμού των προϊόντων - η τρίτη παράγραφος του άρθρου 10  της συμφωνίας για τις μεταβατικές διατάξεις, η οποία  προβλέπει την καθιέρωση διεθνών κατευθείαν τιμολογίων και  την εναρμόνιση των τιμών και όρων μεταφοράς, όσο τούτο είναι  αναγκαίο για την καλή λειτουργία της κοινής αγοράς ότι  επιπλέον τα μέτρα που θα ληφθούν από τα Κράτη μέλη πρέπει να  είναι τέτοια ώστε να προάγουν την καλή λειτουργία της κοινής  αγοράς άνθρακος και χάλυβος, όπως αυτή καθορίζεται στις  διατάξεις της συνθήκης, και ιδίως στα άρθρα 2 έως 5 και 60,  καθώς και στις αποφάσεις της Ανώτατης Αρχής που λαμβάνονται  κατ’ εφαρμογή των άρθρων αυτών ότι τα Κράτη μέλη  δεσμεύονται, σε εκτέλεση της βασικής υποχρεώσεως που τους  επιβάλλεται από την πρώτη παράγραφο του άρθρου 86, να  εφαρμόσουν την παρούσα σύσταση κατά τέτοιο τρόπο ώστε να  διευκολυνθεί η επίτευξη των στόχων της Κοινότητος ότι οι  διατάξεις που θα θεσπισθούν από τα Κράτη μέλη θα επιτύχουν  τους στόχους της παρούσας συστάσεως μόνο αν ληφθούν όλα τα  αναγκαία μέτρα για την εξασφάλιση της συμμορφώσεως των  επιχειρήσεων μεταφορών με αυτές τις διατάξεις  ότι η συνθήκη  δεν εξουσιοδοτεί την Ανώτατη Αρχή να προβαίνει η ίδια στις  αναγκαίες ενέργειες για την εξασφάλιση του ελέγχου της εν  λόγω συμμορφώσεως των επιχειρήσεων, ούτενα λαμβάνει η ίδια  μέτρα σε περίπτωση παραβάσεως των διατάξεων, και κατά  συνέπεια τα Κράτη μέλη πρέπει να εκδώσουν τις αναγκαίες  διατάξεις κατά τέτοιο τρόπο ώστε οι επιχειρήσεις μεταφορών  να ελέγχονται αποτελεσματικά και να επιβάλλονται κατάλληλες  κυρώσεις σε περιπτώσεις παραβάσεων ότι οι σχετικές  διατάξεις της συνθήκης καλύπτουν όλους τους τρόπους  μεταφοράς εντός της Κοινότητος  ότι τα Κράτη μέλη  υποχρεούνται επομένως να επεκτείνουν τα μέτρα εφαρμογής τα  οποία θα λάβουν, σύμφωνα με την παρούσα σύσταση, σε όλους  τους τρόπους μεταφοράς  ότι κατ’ αυτό τον τρόπο δικαιούνται  να λάβουν υπόψη τα ιδιαίτερα χαρακτηριστικά των διαφόρων  τρόπων μεταφοράς ότι η παρούσα κατάσταση στον τομέα των  μεταφορών απαιτεί όπως τα Κράτη μέλη συμμορφωθούν το  συντομότερο δυνατό με τις οδηγίες αυτής της συστάσεως  ότι η  31η Δεκεμβρίου 1961 δύναται επομένως να θεωρηθεί σαν  κατάλληλη οριστική ημερομηνία είτε για την άμεση έκδοση των  αναγκαίων νομοθετικών και κανονιστικών διατάξεων είτε για  την έναρξη των αναγκαίων διαδικασιών σε περίπτωση κατά την  οποία εκτεταμένες διαδικασίες (όπως πχ. η ψήφιση νόμων)  είναι αναγκαίες προς το σκοπό αυτό ότι είναι επίσης σκόπιμο  όπως η Ανώτατη Αρχή εξετάσει εκ των προτέρων αν και μέχρι  ποίου σημείου μέτρα που προτείνονται από τα Κράτη μέλη είναι  ικανά να επιτύχουν τους στόχους της παρούσας συστάσεως  ότι  είναι γι’αυτό το λόγο ουσιώδες η Ανώτατη Αρχή να τηρηθεί εκ  των προτέρων ενήμερη για τέτοιου είδους μέτρα, το αργότερο  μέχρι τις 31 Δεκεμβρίου 1969,ΣΥΝΙΣΤΑ ΤΑ ΑΚΟΛΟΥΘΑ:ρθρο  11. Οι Κυβερνήσεις των Κρατών μελών θα λάβουν όλα τα  κατάλληλα γενικά ή ειδικά μέτρα για να εξασφαλίσουν ότι οι  τιμοκατάλογοι, οι τιμές και όλες οι άλλες τιμολογιακές  ρυθμίσεις που εφαρμόζονται στις μεταφορές άνθρακος και  χάλυβος, τόσο εντός Κράτους μέλους όσο και μεταξύ των Κρατών  μελών, δημοσιεύονται ή γνωστοποιούνται στην Ανώτατη Αρχή  κατά τέτοιο μέτρο και τρόπο ώστε:α) να εξασφαλίζεται ότι οι  επιχειρήσεις μεταφορών εφαρμόζουν τους τιμοκαταλόγους, τις  τιμές και τις λοιπές τιμολογιακές ρυθμίσεις οι οποίες  εξασφαλίζουν συγκριτικώς όμοιους όρους τιμών στους  καταναλωτές που ευρίσκονται σε συγκριτικώς όμοιες συνθήκες  (άρθρο 4 παράγραφος β) και άρθρο 70 παράγραφοι α) και β) της  συνθήκης) β) να καθίσταται δυνατή η εφαρμογή των μέτρων που  ελήφθησαν προς το σκοπό καθιερώσεως διεθνών κατευθείαν  τιμολογίων και εναρμονίσεως των τιμών και όρων μεταφοράς  (πρώτη παράγραφος του άρθρου 70 της συνθήκης και τρίτη  παράγραφος του άρθρου 10 της συμβάσεως για τις μεταβατικές  διατάξεις).2. Τα μέτρα που θα ληφθούν σύμφωνα με την  παράγραφο 1 πρέπει να είναι τέτοια ώστε να προάγουν την καλή  λειτουργία της Κοινής Αγοράς όπως καθορίζεται στη συνθήκη,  και ιδίως στα άρθρα 2 έως 5 και 60, και στις αποφάσεις της  Ανώτατης Αρχής οι οποίες λαμβάνονται κατ’ εφαρμογή των  άρθρων αυτών.ρθρο 2Οι Κυβερνήσεις των Κρατών μελών θα  λάβουν όλα τα κατάλληλα γενικά ή ειδικά μέτρα για να  εξασφαλίσουν τον έλεγχο της πιστής εφαρμογής των υφισταμένων  νομοθετικών και κανονιστικών διατάξεων καθώς και εκείνων που  πρόκειται να θεσπισθούν για την επίτευξη των στόχων που  καθορίζονται στο άρθρο 1 και για την επιβολή κυρώσεων σε  περιπτώσεις παραβάσεων.ρθρο 3Τα μέτρα που θα ληφθούν  σύμφωνα με τα άρθρα 1 και 2 θα καλύπτουν όλους τους τρόπους  μεταφοράς. Εντούτοις θα λαμβάνονται υπόψη τα ιδιαίτερα  χαρακτηριστικά των διαφόρων τρόπων μεταφοράς.ρθρο 41. Οι  Κυβερνήσεις των Κρατών μελών θα λάβουν τα μέτρα που  αναφέρονται στα άρθρα 1 και 2 το αργότερο μέχρι τις 31  Δεκεμβρίου 1961. Αν είναι αναγκαία, σύμφωνα με το εσωτερικό  δίκαιο, η ψήφιση νόμου ή καθιέρωση άλλης εκτενέστερης  διαδικασίας για να τεθούν σε ισχύ αυτά τα μέτρα, οι  διαδικασίες αυτές θα αρχίσουν το αργότερο κατά την ανωτέρω  ημερομηνία.2. Οι Κυβερνήσεις των Κρατών μελών θα  γνωστοποιήσουν στην Ανώτατη Αρχή το αργότερο ως στις 31  Οκτωβρίου 1961 το περιεχόμενο των μέτρων τα οποία  προτίθενται να θεσπίσουν.ρθρο 5Η παρούσα σύσταση  κοινοποιείται στις Κυβερνήσεις των Κρατών μελών και  δημοσιεύεται στην Επίσημη Εφημερίδα των Ευρωπαϊκών  Κοινοτήτων.Η παρούσα σύσταση συνεζητήθη και εξεδόθη από την  Ανώτατη Αρχή κατά τη σύνοδο της 1ης Μαρτίου 1961.Για την  Ανώτατη ΑρχήΟ ΠρόεδροςPIERO MALVESTITI